“Berlingo Errepublikak” eskuinerantz jo du - Iratzar Fundazioa\nSecond votes Second votes\nTotal number % Diff. to 2013 Total number % Diff. to 2013\nRegistered voters 61.675.529 - - 61.946.900 -\nVoters 46.973.799 76.2 - 44.309.925 71.5 2.663.874\nInvalid blank votes 466.942 1.0 -0.3 583.069 1.3 -116.127\nValid votes 46.506.857 99.0 0.3 43.726.856 98.7 2.780.001\nCDU 12.445.832 26.8 -7.4 14.921.877 34.1 -2.476.045\nSPD 9.538.367 20.5 -5.2 11.252.215 25.7 -1.713.848\nThe Left 4.296.762 9.2 0.6 3.755.699 8.6 541.063\nGreens 4.157.564 8.9 0.5 3.694.057 8.4 463.507\nCSU 2.869.744 6.2 -1.2 3.243.569 7.4 -373.825\nFDP 4.997.178 10.7 6.0 2.083.533 4.8 2.913.645\nAfD 5.877.094 12.6 7.9 2.056.985 4.7 3.820.109\nPirates 173.867 0.4 -1.8 959.177 2.2 -785.310\nNahiz eta galerak izan, Union (CDU+CSU) da hauteskundeen ostean alderdirik indartsuena Alemanian. Datu batzuetan: Alemania osoan CDU eta CSUk bozken %33a jaso dute baina Unionek, 299 hautes barruti guztietan. 2013ko hauteskundeetan baino emaitza okerragoak izan ditu beraz. Azpimarratzekoak dira CDUren bi digituko galerak: Sajonian (%-15,8) , Baden-Wuttenbergen(%-11,3), Sajonia-Anhalt-en( %-10,9) eta Thuringian ( % - 10). Bavierako alderdi anaiak ere bere eskuin kontserbadore programa indartu arren ez du lortu AfDri eustea. Bavieran %-10,5 galdu du eta soilik bozken %38,8a lortu du gehiengo osotik oso urrun. CSUtik eskuinera Bavieran ere AfD ezarri da bozken %12,4arekin\nAlemania beste lau urtez Angela Merkelek gobernatua izango da. Unionek, FDP (Liberalak) eta berdeekin “Jamaika” koalizio bat adostu nahi du. Ezinezkoa da botere ekonomikoaren ordezkariek desio duten koalizio liberal hutsa egitea. Berdeek, Merkelen koalizio kide gogokoenak, boto galerari aurre egin diote baina ikusteke dago ea aurreikusten den desregulazio neoliberal eta ondasun banaketa politikari eusten edo ahultzen dion. Edozelan ere koalizio baterako elkarrizketak zailak eta luzeak izango dira.\nSPDk errepublika federala sortu zenetik emaitza txarrenak jaso ditu. 2009ko (%23) eta 2013ko (%25,7) emaitzen ondoren oraingoan bozken %20,5 baino ez ditu lortu. Sozialdemokraten porrota duela hilabetetik hona soma zitekeen. Porrotaren neurriak ikusita alderdiaren zuzendaritzari koalizio handia baztertzearen aukera baino ez dio utzi. Oposizioan norabide berri bati ekin nahi dio. Oro har dago erabat kolokan Europako sozialdemokrazia eta krisi programatiko zein organizatiboa sakon batean sartua dugulako. Oposizio izatearen paperak erdietsi du onenean berrasmatze posible bati begira baldintza hobeak izatea.\nDie Linkek, berriro hirugarren alderdirik bozkatuena izateko bere helburuan argiki huts egin du baina aldi berean Bundestagean bere historiako bigarren emaitzarik onenak lortu ditu. Zenbaki absolutuak harturik garbi ikus daiteke babes sozialaren hedatzea baina SPD oposizioan izanik baita ezkerreko alderdi sozialistarentzat baldintza politikoak okerragoak izango dira. Die Linkek aurrean dituen erronkak dira alde batetik bere eraldaketa estrategiaren zehaztapena eta bestetik – beste batzuekin elkarlanean- eskuindarren kontrako erresistentzia indarren garapena.\nPolitikoki azpimarragarri eta esan nahi askoz handiagoa du AfDren gorakadak. Alderdi eskuin populistak bozken %12,6a eskuratu du eta 2013ko hauteskundeekin alderatuz bere emaitzak %7,9an hobetu ditu. Ahal izan du 1,2 milioi ez bozkatzaile mobilizatu, Unioni miloi 1 bat bozka kendu dizkio, SPDri milioi erdi eta Die Linkeri 400.000. AfD da 2017ko Bundestageko hauteskundeetako garailea. 94 diputaturekin hirugarren indarra izango da Bundestag berrian. Eskuin moderno honen desagerpen azkar baten fantasiak ametsak baino ez direla ikusi da. Arrazoi osoz ideia hauek baztertzen ditu Heribert Prantl autoreak egun bizi dugun “barreiaturiko ekaitz hodeiak” kontuan harturik: “Alemaniako eskuin muturrak bere hedapenerako lidergo karismatiko bat behar duen tesi hau ez da zuzena. Europa osoan talka egiten dute elkarrekin, XX. mendeko gerra handien arteko sasoian legez, ideia demokratiko-liberalek eta autoritarioak. Herrialde askotan eskuin mutur taldeak alderdi handi iraunkor bilakatu dira. Polonia eta Hungarian gobernuan daude, Austrian ere laster egon daitezke Urriaren 15ean hauteskundeak baitira. Alemanian uste zen orain arte eskuin mutur potentziala ezin zela aktibatu figura karismatiko baten faltan. AfDren adibideak erakusten du, figura karismatiko hori ez duela behar”\nHauteskundeen azken asteetako medioetako izenburuek eskuin muturraren onarpena bultzatu dute. AfD probestu da berak sortutako hainbat eskandaluz beste edozein alderdirentzat kalte izugarriak izango lituzkeenak. Aurkari politikoek eragina handitu dute ere etorri berri hauenganako nazka adierazpenekin eta AfDren hautesleriaren “establishment” guztiaren kontrako gorrotoa berretsiz. Barne gatazken gainetik AfD indartsu honek Unioneko alderdiei erronka gehiago dakarzkie orain arteko hauteskundeetan FDPri neurrizko bozka kopurua joan baino ez baitzaie. Orobat AfD Bundestagean sartzearekin kultura politikoaren kaltea aurreikus daiteke.\nHauteskundeen emaitzetan ezberdintasun agerikoak daude lander federal berri (DDR ohia) eta zaharren artean. FDPren igoera lander zaharretan oinarritzen da (%12a) ekialdeko landerretan aldiz ia %6 irabazten duelarik. Berdeak eta SPD ahulagoak dira Alemania ekialdean eta Die Linkek bertan babesa galdu du eta garbiki bozken %20ren mugaren azpian geratu da. Ekialdean %17,1eraino egin du atzera eta mendebaldean alderdia %7,2raino hazi da. AfDk ekialdean %20tik gorako babesa jaso du eta mendebaldean %8,5a. Kontuan hartzekoa: AfDren gorakada DieLinkeren kontura izan den ohiko interpretazioa ezeztatu da eta oinarrian AfD ez bozkatzailetatik( %76,2ko parte-hartzea, beste batzuetan baino handiagoa) zein CDU/CSU alderdien bozkaz hornitu da.\nOrain arte Merkelen alderdi barruko ahots kritiko ahulek CDUren emaitza kaskarrekin eta AfDren arrakastarekin bere posizioak berretsiak ikusten dituzte. Angela Merkelek eta Union alderdiko buruzagitzak baloratzen dute: Alderdiak jendartearen zentroan eremua irabazten duen heinean eskuin berri batentzat espazioa uzten du libre. Ia ziurtzat jo dezakegun FDPren gobernu sartzearekin banaketa sozialaren larriagotze bat gertatuko da: Liberalek zerraila jarri nahi diote lan baldintzen eremuari (Gutxieneko soldata, Negoziazio kolektiboen derrigorrezkotasuna). Horrez gain, liberalekin “alokairuen galga” delakoaren desagerpena eta desregulazio politikaren azkartzea etorriko da. FDPko bozeramaileek behin eta berriz adierazi dute hauteskunde kanpainan zehar EB zerga politika bateratuaren kontrakotasuna eta are Grezia euro gunetik ateratzeko aukera aipatu.\nAfD eta ondorioak\nEuropan zein AEBn duela urte batzuetatik hona eskuin alderdi modernizatuak arrakastatsu dira. Erresuma Batuan Brexit-a, 2016ko Azaroan Donald Trumpen garaipena AEBetan eta eskuin populista alderdien arrakasta Herbehereetan, Frantzian eta orain Alemanian horren adierazpen agerikoak dira. Trump AEBko presidente aukeratua izan zenetik “populismoaren aroaz” hitz egin dezakegu. Eskuin muturra XXI. Mendeko demokraziaren gai zentral nabarmena da. Beranduago baina Alemanian ere joera hori gauzatu da.\nKorronte eskuin populistak ezarritako politika konbentzionalaren kontrako mesfidantza erasokor batean oinarritzen da. “Ezarria” esan nahi du: Alderdien sistema, instituzio eta parlamentarismoarekin lotura duena, politikari ezagun eta klase politikoaren harrokeria, interes pribatuen bilaketa ongizate orokorraren aurretik. Ez da gehiago sinesten politikaren lehen lerroan dauden horietan eta bere arazoak konpontzeko gaitasunean. Horren ordez ihesbidea bilatzen da lelo eta errezeta nazionalistetan zeintzuk sinesgarritasuna duten pertsonengatik defendituak dira.\nPopulisten jomugan daude betiko alderdiak, parlamentu eta politikariak, “establishment”-aren ordezkari tipikotzat hartuak direlarik. Komunikabide, EB eta zuzenbide estatuaren kontrako jarrerak ere har daitezke anti -“establishment” dimentsio horretan. Populismoaren bigarren dimentsioaren ezaugarria da aniztasunaren kontrako jarrera. Monolitikoa omen den herriaren nahi orokorrak harturik ukatzen dira instituzioak, interes aniztasunak eta erabakitzeko bideak. Horren ordez, populismoak bere hirugarren dimentsioa aldarrikatzen du: Politika herriaren nahiei baino ez die erantzun behar.\nEskuin populismoaren indartzea faktore ezberdinen emaitza da. Oinarrian herritarren zati batek duen amorru ikaragarri baten pilaketa dugu. Nazioaren egoera berezituak sistemaren ahuldadearen emaitza dira, ikusmolde kultural autoritarioa zein sozioekonomikoki izandako injustizia eta etsipen esperientziak. Esperientzia hauek indartuak dira aspalditik existitzen diren eskuin populistaren alderdi eta korronteekin.\nEskuin populismoa erreakzioa bat da krisi egoera bizi duen finantza merkatuek jabeturiko jendarte kapitalistari. Alemanian, batez ere AfDko ekialdeko landerretakoek defendatzen dute indar nazionalista”völkisch” izatearena eta herriaren (“Volk” herriaren ikuspegi etnizista edo arrazista batetik hartua da eta erregimen nazional sozialistaren oinarria izan zen) mugimendua bat eratzearena azken hamarkadetan egon omen den esperimentu sozialaren kontra. Saiakera honekin”völkisch” izatea berriro era positibo batean ikusia izan dadin nahi da eta historiaren errebisionismoa bultzatu nahi da ere.\nHorrela AfD eskuinerantz lerrokatzen da nazional-“volkisch”(aipatutako esanahiarekin) alderdi bat izateko asmoarekin baina etengabe arazoak ditu eskuin muturreko beste alderdi batzuekin(NPD, tradizio ideologiko nazional-sozialista duena) bere burua mugatzeko.\n2015eko udan Alemaniara eta Europako lurralde batzuetara etorritako errefuxiatu kopuruaren handitzearekin, joera xenofobo eta islamofoboek indartze nabaria izan dute AfDn. Era berean establishmentaren kontrako kritika, Europaren kontrako kritika eta multikulturalismoaren ukazioa paper nagusia jokatzen dute. Kanpoko egitura eta instituzio supranazional europarrak ukatzeaz gain AfDren helburua da “Islamizazioa”rekin amaitzea. Migrazio mugimendu globalak eta Europako errefuxiatuen krisiak zatiketa berria argi uzten du: alde batetik herria(Das Volk), komunitate homogeneo, trinkoa, pariotikoa, langilea, benetako aleman moduan adierazia eta bestetik ustelkeriak, parasitoak, herria traizionatzen duen elitea zeinek bere interesa baino ez duen begiratzen. “Herria”(Volk)ren fikzio hori erreferentzia zentrala izango da AfDrentzat. Herri horren “egiazko” edo “benetako interesak” artikulatzeko eta herriaren ahotsa izateko hartzen du alderdiak bere ekinbide nagusitzat.Kanpotarrez, elite ustelen kolonizatzeaz salbatu behar da herria\nAfDren Bundestageko hauteskundeen arrakastaren ondoren ere ez dago arrazoirik alderdi hori demonizatzeko edota besterik gabe onartzeko. Eskuin populistaren 2017ko mobilizazio gaitasuna oraindik ere mugatua da eta Alemanian zein Europan politika sozial on eta sinesgarri batekin frenatzeko modukoa. Egoeraren garapena ikusirik Austrian, Frantzian, Herbehereetan eta Italian arriskua dago eskuin populistek eta populistek gai direla europar batasunetik ateratzeko estrategia gauzatzeko adibidez. Italian eta honekin kontrola ezinezko erreakzio kate bat sortu, politika demokratikoak eskuindarren joera honi aurre egiten ez badio bederen.\nHauteskunde emaitzen testuingurua\nGaur egungo indar korrelazioen arrazoi bat da - %33a CDU/CSU,k %20,5 SPDrentzat eta %12,6 AfDrentzat- jendartearen gehiengo batek bere egoera sozial eta ekonomikoa positibotzat jotzen duela. Motore ekonomikoak Alemanian eta Europan funtzionatzen du auto industrian gora beherak egon arren eta AEBetako protekzionismo goi puntuan izan arren. Langabezia txikia da. Lan eskaintza zabal baten barruan aldi berean lan mugatu eta ondo ordainduak zein baldintza eskasekoak aurki daitezke. Adineko askok erretiroaren ostean ere lan egiten du geratu zaion erretiroarekin bere bizi kalitatea ziurtatzeko ez duelako nahikorik. Hala ere, alemanen %70etik gora bere egoera pertsonalarekin pozik daude nahiz eta ezkutuko injustizia sozialengandik amorraturik izan.\nHauteskundeetan egondako emaitzak erakusten dute hautesleriaren gehiengoak berriki Rheingold-Institutoak ezaugarritu duen moduko interpretazio tipikoa egin duela: Mundua zatitu dute barneko pribatu idiliko baten, non ondo eta osatuak sentitzen diren. Barne paisaia idiliko horretan badira itzalgune eta argiguneak. Beste aldean amorratzen duen kanpoko mundu krudela: mundu konplexu eta beldurgarria terrorismoa, Brexit, Globalizazioa, Erdogan eta Trumpekin.\nHautesleen zati batentzat duten poztasunaren gainetik badago azpian irabazten duten egonezin bat. Helduen bi heren dudak dituzte bere etorkizunaren inguruan eta uste dute bere seme-alabek zein bilobek bere status soziala mantentzeko arazoak izango dituztela.\nRheingold Institutuarentzat, Joachim Bischoff, Bernhard Müller eta Björn Radke idatzitako ikerketa artikuluan “ Auenland mit Sonne und Schatten” ( Barne idilikoa argi eta itzalekin) luze eta zabal daude azalduak tesi hauek. Ondorio nagusietan zentratuko gara:\nAlemania herrialde oparo legez eta beherantz doan herrialde legez bizi da. Bertan haustura soziala irekirik dago.\nHiritarrek oro har mugaraino gogor egiten dute lan eta beldur dira migrazioa dela eta alemaniar jendartean nekez lortutako posizioa galduko dutela. Errefuxiatuen krisiak egonezin hori indartu du.\nPolitikarienganako mesfidantza ikaragarria da. Ikaragarrizko amorru horrek hautesleen gehiengo handi bat beldurtzen du baita Alemanian ere ongizate estatua desager daitekeelako. Beldur horrek eragin du orain arte askorentzat “barne balazta” antzeko bat sakatua izatea.\nAmorruaren azalaraztea biziki indartu eta artikulatu da batez ere sare sozialetan. AfDk lantzen du sare sozial interakzio masiboen bitartez eta bertan konprometitzen du isolamendu politika irmo batez, berekoikeria nazionalarekin aspaldiko Alemania federalaren naziotasun izaera.\nLaburbilduz: Nahiz eta haustele asko aspalditik haserre egon Angela Merkelekin eta CDU/CSUrekin, egonkortasun ezaren beldur aldaketa baztertzen zuten. Hauteskundearen azken asteetan eta hauteskunde egunean antza barne balazta horrek ez du eraginik izan.\nSPD, Martin Schluz buru, da hauteskundeen galtzaile nagusia. Sozialdemokraziari- Europako beste hainbat lekutan bezela- faktura pasa diote bere porrota estatu soziala finantza kapitalismoarekin konbinatzeko egindako saiakeran. Europako sozialdemokrazia etengabeko porrotean dago eta joera hau hemen ere baieztatua izan da.\nKapitalismoaren estatu sozialaren modernizazioa luzez izan da SPDren eta europar sozialdemokraziaren marka. Ekonomia pribatuen finantzaketaz langile klasearen eraldaketa eta klase ertain berri baten asmakeria bultzatu du. Europako sozialdemokraziaren ahalegina kapitalismoaren antolaketan hirugarren bide bat landuz desregulazioa, pribatizazioak eta jabetza politikak sozialdemokraziaren baloreak ahaztuz, ez du funtzionatu. Finantza krisiarekin guztiz oker joan da. Segurtasun sozial sistemen berrantolaketak ezberdintasun sozial era berriak sortu ditu.\nHala ere, garai batean non neoliberalismoak eta finantza kapitalismoak lehenago ez bezala guztiz eroso diharduenean, beharrezkoa da estatu sozialak araututako kapitalismoa berrasmatzea. Europako alderdi sozialdemokratei zaila egiten zaie kapitalismo modernoak sorturiko akats sozialei irteerak bilatzea. Orain Alemaniako alderdiak oposizioan izanik lagun lezake perspektibari argitasun gehiago ematen. Horretarako derrigorrezkoa du baina justizia sozialaren baloreetara bueltatzea. SPDren ezkerretara dauden indarrek- parlamentuan zein parlamentuz kanpo- bultzatu beharko lukete prozesu hori barne indarrekin zein presioa eraginez.\nBernhard Müller - Sozialismus aldizkariaren erredakzioa\nOharra: Testua ingelesez irakurgai dago Transform! Sarearen atariak hemen


01 « ekaina « 2020 « Prentsa oharrak\nGasteizko Udalak 73.000 euroko ekarpena egingo dio Euskaltzaindiari\nKategoriak: Prentsa oharrak — Komunikazio Zerbitzua / Servicio de Comunicación — 1 ekaina 2020 16:50\nBesteak beste, Gasteizko toponimia aztertzeko eta Euskara Ibiltaria erakusketa bultzatzeko baliatuko du Akademiak Udalaren aurtengo dirulaguntza.\nGasteizko Udalak eta Euskaltzaindiak laster sinatuko dute aurtengo lankidetza-hitzarmena, bi erakundeen arteko elkarlana sendotu eta hirian euskararen erabilera bultzatzeko. Gasteizko Udalak dagoeneko onartuta dauka dirulaguntzaren kopurua eta 73.000 euroko ekarpena egingo dio Euskararen Akademiari.\nAkordioari esker, Elena Martínez de Madinak koordinatzen dituen Gasteizko toponimiaren inguruko lanekin jarraituko da. Aurten, Dibiña I datu-basea prestatu da, eta Abetxuku, Ihurre, Lopida, Arangiz, Andetxa, Foronda eta Mendiguren herrietako toponimoak aztertu dira. Horrela, Gasteizko Toponimia VII-Arratzua III lana ondoko asteetan aurkeztuko du Akademiak eta erabiltzaileen esku utziko du.\nBestetik, dirulaguntza honi esker, Gasteizko Udalak Oihanederren eginiko Euskara ibiltaria erakusketa interaktiboa ere babestu du.\nGasteizko udalbatzak eta Euskaltzaindiak 1996ko irailean sinatu zuten horrelako lehenengo lankidetza-hitzarmena. Geroztik, urtero berritzen dute konpromisoa. Alde batetik, Akademiak aholkularitza linguistikoa eskaintzen dio udalari; bestetik, udalerriko toponimia-proiektua jorratzen jarraitzen dute.\n(Audioz eguneratua ) Espazio Publikoak terrazen lizentzia berritzeko tramiteak arindu ditu\nKategoriak: Prentsa oharrak — Etiketak: koronabirusa — Komunikazio Zerbitzua / Servicio de Comunicación — 16:26\nUdalak behin-behineko baimena emango die iraungitako baimenak dituzten establezimenduei\nMugikortasun eta Espazio Publikoko Sailak hiriko ostalaritza-establezimenduek terraza-lizentzia berritzeko izapideak arindu ditu. Zehazki, Udalak behin-behineko baimena emango die mahai eta aulkiak jartzeko honako baldintza hauek betetzen dituzten negozioei: lizentzia iraungita izatea, aurreko lizentzia-tasen ordainketak egunean izatea eta Udalari lizantzia berritzea eskatu izana. Salbuespen-neurri hori COVID19 pandemiaren ondoriozko osasun-egoeraren ondorio da.\nAmaia Barredo Mugikortasun eta Espazio Publikoko zinegotziak gaur goizean azaldu duenez, “formula honek ostalaritzako negozioei normaltasunera itzultzea errazten die, iraungitako lizentziei behin behineko balioa emanez. Establezimenduek baimen berezi hori izango dute berritzeko espedientea ebazten den bitartean, eta terrazarako azalera handitzea ere eskatu ahal izango dute. ‘Orain Vitoria Orain Gasteiz ‘estrategiak gure enpresei, saltokiei eta ostalaritzari laguntzea barne hartzen du. Orain, Gasteizen eta gure ekonomiaren alde dena eman behar dugu. Horregatik, erraztaileak izatea erabaki dugu”, adierazi du zinegotziak.\nIrtenbide horri esker, berehala ebatzi ahal izango dira Udalean erregistratutako eta gaur egun ebazten ari diren eskaeren %60a, 170 inguru guztira. Gainerako %40a alta berrien eta inoiz lizentziarik izan ez duten establezimenduen ondorio da, baita egungo lizentzien aldaketen ondorio ere.\nKategoriak: Prentsa oharrak — Etiketak: Borja Rodríguez, Herritarren Partaidetza — Komunikazio Zerbitzua / Servicio de Comunicación — 16:17\nGasteizko turismo bulegoak asteartean irekiko ditu ateak berriro\nKategoriak: Prentsa oharrak — Etiketak: koronabirusa, Maider Etxebarria, Turismo Bulegoa, Turismoa — Komunikazio Zerbitzua / Servicio de Comunicación — 14:37\nGasteizko turismo bulegoak asteartean ekingo dio berriro jendaurreko arreta emateari, hiriko museoak eta interpretazio-zentroak irekitzearekin batera. Ordutegi hau izango du: astelehenetik larunbatera,10.00etatik 19.00etara; igande eta jaiegunetan: 11.00etatik 14.00etara.\nBulegoan telefonoz erantzun diete kontsultei alarma egoera dekretatu zenetik; orain kontingentzia plan bat landu dute zerbitzua ematean segurtasuna bermatu ahal izateko, bai bisitarientzat bai bulegoko langileentzat.\nBesteak beste, nahitaezkoa izango da maskara eta gel hidroalkoholikoa erabiltzea, segurtasun distantzia gordetzea eta edukiera kontrolatzea. Orobat, segurtasun-arrazoiak direla eta, ezingo dira erabili bulegoko autozerbitzu eta autokontsultarako guneak.\nLore-eskaintza Atarian, COVID-19aren pandemia bitartean zendu direnen omenez\nKategoriak: Prentsa oharrak — Etiketak: Beatriz Artolazabal Enpleguko eta Gizarte Politiketako sailburua, Betirako, Gorka Urtaran Alkatea, koronabirusa — Komunikazio Zerbitzua / Servicio de Comunicación — 13:40\nEkitaldia osasun krisialdian pertsona kuttunak galdu dituztenei doluan laguntzeko Betirako programa aurkezteko balio izan du\nGasteizko alkate eta EUDELeko lehendakari Gorka Urtaran COVID-19aren pandemia bitartean zendu direnen omenez Atarian egindako lore-eskaintzan izan da gaur goizean. Omenaldia Eusko Jaurlaritzak abiarazi duen osasun krisialdian pertsona kuttunak galdu dituztenei doluan laguntzeko Betirako programa aurkezteko ekitaldiaren barruan egin izan da, dolu- eta errespetu-ikur gisara.\nOmenaldi-ekitaldia nenufarrak eta arrosak ipini dituzte Natura interpretatzeko Ataria zentroan; bertan parte hartu izan du baita Eusko Jaurlaritzako Enpleguaren eta Gizarte Politiketako sailburu Beatriz Artolazabalek eta pertsona kuttunen bat galdu ondorengo doluan laguntzen duten zenbait kolektibo sozialetako ordezkariek ere.\nGaur lanean hasiko den Betirako programa, psikologo profesionalek artatutako doako zerbitzua, zeinak 900 908 744 telefonoaren eta www.betirako.org webgunearen bitartez, webgunearen bitartez laguntza emango baitie pandemia garaian zendu direnen senide eta adiskideei. Programaren xedea dolu traumatikoaren konplikazioak prebenitzea da. Eusko Jaurlaritzak uste du 400 familia jo ahalko duela zerbitzu horretara laguntza eske. Zerbitzua nahi duen ororentzako da, adinak batere inporta gabe.\nZerbitzua aurkeztu eta pertsona ukituengana hurbiltzeko asmoz, osasun-zentroetan eta udalen oinarrizko gizarte zerbitzuetan berariazko kanpaina bat egitea aurreikusten da. Alkateaz gain, ekitaldian Udal Musika Bandaren metal-boskote bat eta Gasteizko udal txistularien banda izan dira.\nKontu-hartzaile nagusiak azpimarratu du Udalak aurrekontu-egonkortasunaren oreka lortu zuela 2019an\nKategoriak: Prentsa oharrak — Etiketak: aurrekontu-egonkortasuna, Iñaki Gurtubai, Kontu-hartzaile nagusia — Komunikazio Zerbitzua / Servicio de Comunicación — 13:38\nKontu-hartzaile nagusiak 2019ko aurrekontu-egonkortasunari buruz egin duen txostena aztertuko du Gasteizko Udalaren Ogasun Batzordeak datorren asteazkenean; txostenaren ondorioetan azpimarratzen da udal gobernuaren kudeaketa ekonomikoak aurrekontu-egonkortasunaren oreka lortu zuela iaz. Orobat jakinarazten da bete egin direla zenbait parametro, hala nola zorraren muga eta hornitzaileei ordaintzeko batez besteko epea.\nAurrekontu-egonkortasuna kalkulatzeko, Udalaren finantzez besteko diru-sarrera guztien batuketa hartzen du aintzat kontu-hartzaileak (2019an 385,3 milioi euro izan ziren), eta epe bereko finantzez besteko gastuekin alderatzen ditu (372,1 milioi euro). Kopuru horiek alderatu eta Estatuko Kontu-hartzailetza Nagusiak zehazten dituen doikuntzak aplikatuta, egonkortasuna lortu da, Udalaren aldeko saldoa 10,4 milioi eurokoa baita, hau da, finantzez besteko diru-sarreren bitartez finantzatzeko ahalmena % 2,83koa izan zen.\nOrobat azpimarratu beharra dago zor biziaren muga bete zela 2019an, 78,9 milioi euro izan baitzen. Gogoan izan behar da aurreko agintaldiaren hasieran zorra 100 milioi eurotik gorakoa zela. Aurrekontu-egonkortasunari buruzko txostenak jasotzen duenez, hornitzaileei ordaintzeko batez besteko epea 23,45 egunekoa izan zen iaz, araudiak eskatzen dituen 30 egunak baino nabarmen gutxiago.\nAzkenik, kontu-hartzaile nagusiak jakinarazten du 2019an gainditu egin zela gastu-arauaren muga. “Aurrezpen garbia positiboa bada, aurrekontu-egonkortasuna bete badugu eta diru-sarrerak gastuak baino handiagoak izan badira, gastu-araua gainditu izanak erakusten du iazkoa inbertsio handiko urtea izan zela, hainbat obra hasi baitziren: autobus elektriko adimentsua, tranbia hegoalderantz luzatzea, Terrorismoaren Biktimen Oroitzapenezko Zentroaren ingurua eraberritzea, Tornay Medikuaren kalea eraberritzea eta beste hiri-proiektu asko“, azaldu du alkateorde eta Ogasuneko zinegotzi Iñaki Gurtubaik.\nGurtubaik erantzukizunez jokatzeko eskatu die oposizioko taldeei aurrekontu-egonkortasunari buruzko txostenaren ondorioak balioesteko orduan. “Udalaren diru-kutxan 68 milioi euroko zuloa utzi zuenak eta gainera 21 Zabalgunea sozietatetik gastu arrunterako 50 milioi eurotik gora atera zituenak ezin du orain zorroztasun ekonomikoaren leziorik eman”, amaitu du alkateordeak.\nPsiko-aholkularitzak 151 pertsonari eman die arreta COVID-19aren pandemiak eragindako itxialdian\nKategoriak: Prentsa oharrak — Etiketak: koronabirusa, Psiko-aholkularitza — Komunikazio Zerbitzua / Servicio de Comunicación — 13:01\nGasteizko Udalaren Psiko-aholkularitzak 151 pertsonari eman die arreta COVID-19aren pandemiak eragindako itxialdian. Zerbitzuak 14 eta 30 urte bitarteko gazteen bizipenak jaso eta partekatu ditu ziurgabetasuneko eta gizarte isolamenduko garai horretan. Bideo-deiak, posta elektronikoa, txatak eta telefonoa baliatu ditu esku hartzeko. Lehendik ere ohikoa zen erabiltzaileek telefono eta posta elektroniko bidezko arreta jasotzea. Orain, berriz, bideo-deiek oso harrera ona izan dute gazteen aldetik.\nArreta emandako pertsonei buruzko datuak:\nAipatu beharra dago kontsulta gehienak aurretik zerbitzura jotzen zuten pertsonek egin dituztela, konfinamenduarekin erlazio zuzenik ez zuten zailtasun edo arazoren batekin lotuta.\nItxialdian 151 pertsonari eman zaie arreta, eta 277 kontsulta egin dituzte. Horietako 143 erabiltzaileak ziren, eta beste zortzi ez; azken taldean sartzen dira gazteekin jardun ohi duten eragileak.\nArreta emandako pertsonen kopurua 151\nKontsulta kopurua 277\nErabiltzaile kopurua 143\nEz erabiltzaile kopurua 8\nZerbitzuak erabiltzeko moduari dagokionez, 89 kontsultari bideo-deia baliatuz erantzun zaie; 132ri, posta elektronikoz, eta 56ri, telefonoz.\nPosta elektronikoa 132\nEmandako aholku motari dagokionez, 13 aholkularitza puntualak izan dira; 103, aholkularitza jarraitukoak; 151, hitzordu eta ohartarazpenak, eta 11, jarraipenak.\nAholkularitza puntuala 13\nAholkularitza jarraitua 103\nNola egin diote aurre gazteek konfinamenduari?\nKonfinamenduan arreta jaso duten gazteei egoerarekin lotutako zenbait galdera egin zaizkie, nola zeuden aztertu ahal izateko eta itxialdiak haien osasun psikologikoan zuen eraginaz zer uste zuten jakiteko. Psiko-aholkularitzako taldeak erreakzio eta aurre egiteko modu ezberdinak topatu ditu. Pertsona batzuen kasuan, itxialdiak ezinegona arintzeko eta etxean konfort-gune bat topatzeko balio izan du; beste batzuei, aldiz, antsietate handiagoa ekarri die, eta zailtasun handiagoak izan dituzte beren ongizateaz arduratzeko.\nHori aintzat hartuta, gazteek gehien bat gai hauei buruzko aholkularitza eskatu dute:\nUrduritasun orokorra, antsietatea, jarduera mental handiagoa, ideia berari bueltak ematea, mugitzeko behar handiagoa, lo egiteko zailtasunak… Sintoma horiek normalak dira bakartze, askatasun-gabetze eta ziurgabetasun egoera batean.\nGai akademikoekiko kezka, azterketak online egin behar izatea, kontrol eza, nola kontzentratu, nola antolatu…\nBakardadeari aurre egiteko zailtasunak, tristezia sentipenak.\nFamilia barruko gatazkak: etengabe elkarrekin egon beharrak eta harreman batzuetan distantzia jarri ezinak iraganeko gatazkak ireki ditu berriro (“egoera honek gainezka egiten dit, ezin diot jauzi egiteko gogoari eutsi”).\nJanariarekiko harremanaz hausnartzeko aukera, itxialdian harekiko harreman toxikoa izatearen kontzientzia.\nHala ere, nabarmendu beharra dago gazteek alde indartsu eta positiboak ere aurkitu dituztela egoeran. Badirudi egoerak balio izan duela:\nSenideekiko harremana berreskuratzeko, familiarekin kalitateko uneak izateko.\nOrdutegien gainean kontrol handiagoa izateko, antolatzeko orduan lasaitasuna irabazteko.\nNork bere buruarekin igarotako denboraz gozatzeko, eta egoera honetaz ikasteko (“harritu egin nau zein ondo eraman dudan bakardadea”).\nIndartsuago sentitzeko, egoerari aurre egiteko zituzten baliabideak uste zuten baino handiagoak zirela ohartzean. (“nire mugak urrunago iristen zirela konturatu naiz, uste nuen baino gauza gehiagori egin ahal diedala aurre”).\nJarduera akademikoa gelditzean hobeto sentitzeko, ikasketekin lotutako arazoak eta ezinegona desagertu baitira.\nAntsietate gutxiago sentitzeko, “bizitza” eta jarduna etxera mugatu baita; kontrol sentsazio handiagoa eta ezinegon txikiagoa.\nEguneroko arazoak erlatibizatzeko, egoera globalarekin alderatzean.\nOraingoz, psicoasesoria@vitoria-gasteiz.org posta elektronikoan eta 945 161 904 telefonoan jasotzen dituzten kontsultei erantzuten jarraituko dute.\nErantsitako agirian erabiltzaileek egindako hausnarketa batzuk agertzen dira, Psiko-aholkularitzako profesionalek jasotakoak. CONFINAMIENTO CUESTIONARIOS\nGasteizko Udal Artxiboa, irekita jendearentzat\nKategoriak: Prentsa oharrak — Etiketak: Gasteizko "Pilar Aróstegui” Udal Artxiboa, Hezkuntza eta Kultura zinegotzi Estibaliz Canto, koronabirusa — Komunikazio Zerbitzua / Servicio de Comunicación — 13:01\nGasteizko “Pilar Aróstegui” Udal Artxiboak gaur irekiko ditu ateak berriro jendearentzat, COVID-19a dela kausa martxoaren 13an itxi behar izan baitzen.\nOsasunaren arloko agintariek gomendatutako neurrietan oinarritutako protokolo bati jarraituko zaio Arabako hiriburuko zentro horretan. Funtsak kontsultatu ahal izateko, hitzordua eskatu beharko da aurretik, 945 16 14 92 telefonora deituz eta archivo.0107@vitoria-gasteiz.org helbide elektronikora idatziz.\nEraikinean sartzeko maskara erabili beharko da, eta 2 metroko segurtasun distantzia gorde.\nDokumentazioa ukitu aurretik eta ondoren eskuak garbitu beharko dira; dokumentazioa kopiatu nahi dutenek argazkiak atera beharko dituzte, flashik gabe. Dokumentua kontsultatutakoan, 15 eguneko berrogeialdia igaro beharko du horrek, eta epe horretan ezingo da kontsultatu.\nHerritar orok erabil dezake Gasteizko Udal Artxiboa. Gasteizko Udalak 1181az geroztik gaur egun arte sortutako agiriak gordetzen dira bertan. Bere dokumentu funtsaz gain, Udal Artxiboak era eta jatorri askotako funtsak kudeatzen ditu.\n“Gasteizko dokumentazio altxorretako bat da. Irekitzen delarik, herritarrek beren ikerketa proiektuei ekin ahalko diete berriro. Hartara, beste urrats bat egiten dugu deskonfinamenduan, 2. fase honetan. Egunez egun ari gara lanean saileko beste zerbitzu batzuetan ere normaltasunera itzultzerik izan dezaten”, azaldu du Gasteizko Hezkuntza eta Kultura zinegotzi Estíbaliz Cantok.\nItxita egon den bitartean, orotara 50 informazio-eskabide jaso ditu Artxiboak; bertako teknikariek horiek jaso eta tramitatu dituzte, kontsulta gerorako utzita. Eskabideei gaurtik aurrera erantzungo zaie, aldez aurretik hitzordua hartuta.\nGizarte politiken, adinekoen eta haurren… batzordea (2020-06-08)\nWebgunean dago eskuragarri Gizarte politiken, adinekoen eta haurren, gazteriaren, berdintasunaren, bizikidetza eta aniztasunaren eta Garapenerako lankidetzaren batzordea ekainaren 8an (astelehena), 9:00etan, egingo duen ohiko bilkuraren gai-zerrenda.\nAgindu judizial bidez atxilotua\nUdaltzainek atzo 46 urteko emakume bat atxilotu zuten, hura bilatzeko, atxilotzeko eta Gasteizko 4. instrukzio-epaitegian aurkezteko errekisitoria judiziala zuelako, Emakumea Madril kaleko etxean topatu zuten.\nAsteburuan 31 zirkulazio-istripu gertatu dira eta 8 zauritu izan dira istripu horietan.\nSu-garrak tximinia batean\nSuhiltzaileek atzo ikatz bidezko berogailu baten tximinian sutea itzaltzen esku hartu behar izan zuten, Eskibelgo Gazteluaren kaleko etxe batean. Ke-aterabideak su hartu zuen barruan zikinkeria pilatuta zegoelako, eta horrek su-garrak eta ke handia eragin zituen.\nPSISZeko kideek atzo A-2124an erabat kiskalita geratu zen ibilgailu bateko garrak itzali behar izan zituzten. Suak, gainera, errepideko ezpondan ere eragina izan


uztaileko 4a, astelehena\nMindfulness edo guztizko arretako sesio labur bat hasiko dugu, interbentzio psikoedukatiboa, gure garuinak nola funtzionatzen duen ikastera bideratuta. Kide anitzeko psikologo batek emango du, eguneko gaia "Bidaia arnasketatik zehar. Arnasketara zuzendutako arreta"izanik.\nSesio honi Jatorrizko bideetan barrena liburuari buruzko hitzaldiak jarraituko dio. Jorgeren historioa kontatuko da, reumatoide gaixotasunak jota eta guzti, bere buruari zin egin zion egoera horretan ezinezko balentria zirudiena gauzatuko zuela: Santiago de Compostelaraiño Jatorrizko Bidea osatzea.\nNola eskuratu bidaia baterako helburuak?\nLEHEN EGUNERAKO SARRERAK\nuztailaren 5a, asteartea\nMindfulness sesio laburrekin jarraituko dugu. Oraingo honetan, gaia hauxe da: "Bidaia zentzumenetatik zehar. Zentzumenetara zuzendutako arreta".\nOndoren, "Irlen atlasa autorik gabe" hitzaldira pasatuko gara. Ehunka liburu leku mitiko hauetan inspiratu dira, baina ikuspegi desberdin batekin jorratuko dugu gaia: bidaia iraunkorrak.\nZein da gogokoen duzun irla iraunkorra?\nBIGARREN EGUNERAKO SARRERAK\nuztailaren 6a, asteazkena\nEguna emeki hasiko dugu Mindfulness edo guztizko arretako eguneroko sesioarekin. Gaia "Bidaia emozioetatik zehar. Emozioen kontzientzia" izango da.\nAurrerago, Bakea eta Ez-biolentziarako bidea liburuari buruz hitz-egingo dugu. Autorearekin batera eta panel desberdin batekin, bakea eta giza-eskubideen aldeko aurrerapenak ezagutuko ditugu.\nZe bide ez-bortitz igaro ditzakegu?\nHIRUGARREN AGUNERAKO SARRERAK\nGaurko Mindfulness saioan, hurrengo gaia jorratuko dugu: "Errukitasunaren bidaia. Adeitasunaren praktika".\nMunduko hiri literarioak obraren analisiarekin jarraituko dugu. Ia mundu txoko guztien patuen barrena, haien artean geografikoki zerikusirik ez izan arren, berezitasun bera partekatzen dute: literatura pasioa.\nPrimerako norako gehiago ezagutu nahi dituzu?\nLAUGARREN EGUNERAKO SARRERAK\nOraingo honetan, Arreta osoa praktika "Esker onaren bidaia" - ri buruz izango da. Esperientzia positiboak ezagutzeko eta luzatzeko helburuarekin.\nHitzaldian erlatiboki berria den kontzeptu bati buruz hitz-egingo dugu, bidaia iraunkorrei buruz, alegia; ingurumenaren babesa sustatzen duten ekimen hauetako ardura eta konpromisoa. Eztabaida hau irakasgarria da eta gure noranzkoa laburbilduko du.\nNola aukeratu niretzat aproposena den helmuga?\nBOSGARREN EGUNERAKO SARRERAK\nEzin bazaitezke etorri, ez arduratu! Klik egin ezazu hemen, Instagramean jarrai gaitzazu eta zuzenean ikusi ahalko duzu!\nOndo aprobetxatu biurteko honen egun bakoitza...\nHitzaldietako liburuak eskuratu\nHitzaldi guztiak Saure Argitaletxeko liburuetan oinarritzen dira, hauek aurrez-aurre eskura ditzakezu biurteko egun bakoitzean.\nLucky Books-eko edoizein planetan harpidetu zaitezke. Gainera, hori eginez gero, mundua basotzeko kolaboratuz gain, kalitatezko liburu irudidunak jasoko dituzu.\nAukeraketa literario esklusiboa\nKultura-etxeak bidaia iraungarriekin lotutako aukeraketa proposatzen du.


Hiesa eta espetxeak "bateraezinak" direla salatu dute Ondarroan -Lea-Artibai eta Mutrikuko Hitza : Lea-Artibai eta Mutrikuko Hitza\nHiesa eta espetxeak "bateraezinak" direla salatu dute Ondarroan\nEspainiako gobernuak darabilen Hiesaren “erabilera politikoa” salatu dute dozenaka pertsonak gaur [azaroak 28] Ondarroan egindako manifestazioan. Era berean, protestan batu direnek, Ibon Iparragirre larriki gaixorik dagoen preso politikoa berehala askatzeko eskatu dute Ondarroako kaleetan barrena. Guztira, 300 bat pertsonak bat egin dute Iparra Galdu Baik plataformak eta Kitzikan antolakundeak egindako deialdiagaz.\nOndarroako kaleetan egindako manifestazioa\nAlamedan amaitu da ekimena, eta han batutakoen aurrean Iparra Galduk Baik eta Kitzikan elkarteko kideek hartu dute hitza. Hain zuzen ere, Espainiako gobernuak gaixotasuna “arma politiko eta ekonomiko” bezala erabiltzen duela ozen salatu dute. “Espetxeetan temati ari dira erabilera kriminal horretan, Ibon Iparragirre Ondarroako preso politikoaren aurka”. Administrazio publikoa Iparragirreren osasun egoeraren jakitun bada ere, “justiziaren ezarpenetik haratago doan mendeku politika ari direla inposatzen” nabarmendu dute. “Epaileak berak Iboni bat eta bost urte bitarteko bizitza gelditzen zaiola onartzen du, baina, hala ere, kartzelan mantentzea erabaki du. Ibon etxera bidali beharrean, espainiar gobernuak bere eskura dagoen guztia erabiltzen du Ibonen osasun baldintzak oker daitzen, etengabe torturapean mantenduz eta bere senide nahiz gertukoen kontrako sententzia inposatuz. Hau dela eta, Ibon Iparragirreren berehalako eta baldintzarik gabeko askatasuna exijitzen dugu”. Bi elementu bateraezin Hiesak eta espetxeak “baterazinak” diren bi elementu direla ere azpimarratu dute Alamedan. “Hiesak gaixotu egiten du, baina espetxea da hiltzen duena. Espetxea da leku bakarra non botereak, bere benetako neurriz gaineko aurpegia erakusten duen, eta bere morala justifikatzen duen lekua”.\nAlamedan egindako bukaerako ekimena\nIparragirre espetxean mantentzea, “aukera politikoa” dela ere salatu dute han batutakoek. “Hiesaren kontrako botiken ordez, beste tratamendu bat jarraitzeko hautua egiten dutenak, Ibonek bezala, kartzelan usteltzera kondenatzen dituzte, botikak ez hartzearen aitzakiarekin. Administrazio publikoak ezin dute erabaki hori zigortu, ez eta Ibonen kontrako euren jarrera kriminala justifikatzeko erabili”. Errealitatea ezagutara ematen Iluntzeko manifestazioagaz gain, aurretik ere beste hainbat dinamika egin dira hiesak kartzeletan duen eraginaren errealitatea ezagutara emateko. Besteak beste, mahai inguru berezi bat egin da Kofradia Zaharrean. Hain zuzen ere, hiesa duen pertsona batek kartzelan egotea nola bizi duen azaltzen saiatu dira. Bertan izan dira, Manuel Garrido Sotelo medikua, Salhaketa Bizkaia elkarteko kide bat, Gotzon Iparragirre Ibonen anaia eta Iparra Galdu Baik plataformako kidea eta Kitzikan gazte antolamenduko bi kide. Mahai inguruan parte hartu dutenen arabera, “espetxeek gaixotu egiten dutela” nabarmendu dute. Salhaketa Bizkaiko kideak eman dituen datuen arabera, esate baterako, gaixorik dauden presoen gehiengoak ez du beharrezko tratamendua jasotzen espetxean. Hala, urtero 220 pertsona Espainiako kartzeletan hiltzen direla argitu du.\nMahai inguruan parte hartu dutenak. Ezkerretik eskumara: Manuel Garrido, Gotzon Iparragirre, Kitzikaneko kideak eta Salhaketa Bizkaiako kidea.\nBestalde, Ibon Iparragirre kartzelan mantentzeko arrazoi nagusia Hiesaren aurkako botikarik ez duela hartzen dela azpimarratu du Iparra Galdu Baik plataformako kideak. “Ibonek bere garaian hartu zuen erabakiari indar gehiago eman nahi diogu, eta dakigunez gainera, antibiralen ordez beste alternatiba batzuk hartzen dituen jende gehiago dago”. Ekimenek bihar [azaroak 29] jarraituko dute. Manuel Garrido Sotelo medikuak Hiesaren inguruko hitzaldia emango du 12:00etan, Kofradia Zaharrean. Orain ia 30 urte seropositiboa zela esan zioten Garridori, eta bere bizipenei buruzko hitzaldia izango da.


#BILBAOUDAZKENA2021 EKIMENAK KULTUR PLANEZ BETERIKO UDAZKENA PROPOSATZEN DU – Bilbao Kultura\nHome » Berriak » Bilbao Kultura @eu » #BILBAOUDAZKENA2021 EKIMENAK KULTUR PLANEZ BETERIKO UDAZKENA PROPOSATZEN DU\n#BILBAOUDAZKENA2021 EKIMENAK KULTUR PLANEZ BETERIKO UDAZKENA PROPOSATZEN DU\nBilboko Udalak, tokiko kultur eragileen alde jartzearen aldeko apustuan, 0 kilometroko kultura eramango du hiriko barruti ezberdinetara.\nUrrian, azaroan eta abenduan, besteak beste, musika, zinema, antzerki, zuzeneko arte eta literatura proposamenak egingo dira.\n(Bilbon, 2021eko urriaren 1ean).- Bilbok atzean utzi zuen, duela egun batzuk, #UDAKALEAN udal ekimenaren eskutik etorritako kultur eta aisialdi proposamenez betetako uda.\nOrain, udazkena iristearekin batera, Udalak #BILBAOUDAZKENA2021 jarri du martxan, urrian, azaroan eta abenduan zehar hiriko barrutiak kultur planez betetzeko apustua berritu eta indartzeko.\nHorrela, musika, zinema, antzerkia, dantza, magia eta literatura, beste disziplina artistiko batzuen artean, kultura ardatz izango duen programazio zabal baten protagonista izango dira, indarrean diren segurtasun-neurriak betez.\n#BILBAOUDAZKENA2021-EKO PROGRAMA KULTURALAK\nArgazkineta hiritarrek parte hartzeko ekimena da, auzoaren historia berreraiki eta sakontzeko, auzotarrek eman ditzaketen dokumentazioa eta lekokutasunen bidez.\nHirugarren edizio honetan, Argazkineta Santutxu auzoan kokatuko da. Furgoneta bat auzoan zehar mugituko da XX. mendeko materialak biltzen eta digitalizatzen: argazkiak, diapositibak, pegatinak, bandoak, aktak, liburuxkak, kartelak, egunkari eta aldizkarietako ebakinan edo bideoak, hain zuzen ere.\nDATAK: urriaren 13tik azaroaren 3ra\nBAD Antzerki eta Dantza Garaikidearen Jaialdiak joera eszeniko berriei erreparatzen die, eta arreta berezia jartzen die egile bizien sorkuntzei eta arte eszenikoen eta beste lengoaia batzuen arteko elkarrizketari: musika, bideoa edota performancea. Aurten dantza, arte biziak, antzerkia, instalazioak, performanceak eta antzerki dokumentalez beteriko programa eskainiko du 10 egunez Bilbon.\nDATAK: urriaren 14tik 24ra.\nBazter Fest 2015ean sortu zen helburu bikoitzarekin: Ibaiondo barrutiko kultura- eta gizarte-ekimenak ezagutaraztea eta babestea, eta hip-hop munduko emakumeen lana, presentzia eta ikusgarritasuna bultzatzea. Zazpigarren edizioa Bilborock Aretora itzuliko da udazkenean.\nDATA: azaroaren 6an\nBidebarrietako Liburutegiko Areto Nagusiak jarraituko du Bidebarrieta Kulturguneko asteroko hitzorduak antolatzen udazkenean zehar ere.\nDATAK: Urria eta abenduaren bitartean 30 bat hitzordu antolatuko dira\nHurrengo hitzorduak honako hauek izango dira:\nUrriaren 4an: Hedapen programa, Aranzadi Elkartearen lankidetzan.\nUrriaren 5ean: Eztabaidak Literaturarekin.\nUrriaren 6an: Belén Gopeguik bere liburua “Existiríamos el mar” aurkeztuko du.\nProposamen hauetarako gonbidapenak www.bilbaokultura.eus webgunean eska daitezke. Bertaratu ezin izanez gero, aurkezpena zuzenean jarratigu ahal izango da www.kulturguneatb.eus webgunean.\nBilboko Udalak Radio Nervión eta Telebilbaoren laguntzarekin urtero antolatzen duen Bilbainada Lehiaketaren XXXIII. edizioa izango da aurten. Konposizio irabazleak Arriaga Antzokian ospatzen den galan aurkeztuko dira.\nDATA: abenduaren 19an.\nBILBAO IZAN du izena Bilboren funtsa osatzen duten hedapen-programa guztiek.\nAzpimarragarrienetako bat “Ezagutu oinez” eta “Ezagutu familian” da.\nProposamen horiek Bilboko auzoak modu atsegin, interesgarri eta bitxian ezagutzeko aukera ematen diete auzotarrei. Urrian, auzo nagusia Errekalde da.\n“Ezaguto oinez”: Bisita gidatu horien bidez, parte-hartzaileek auzoak Errekaldeko leinuaren garaitik hiriko gune industrialenetarainoko aldaketa ezagutu ahal izango dute.\nDATA: astelehenetik ostiralera 10:30etan eta 18:00etan, eta larunbatetan 10:30etan eta 12:30etan. Ostegun arratsaldeetan (18:00etan) bisitak euskaraz izango dira\n“Ezagutu familian” lau urtetik gorako haurrak dituzten familientzat diseinatutako proposamena da. Bisita horietan, jolasen eta ipuinen bidez, familiek auzoa beste modu batera eta begirada bitxi eta sortzaile baten bidez ezagutuko dute, esplorazio-kit bati esker. Zentzumenak irekita eta arretaz begiratuz, helduak, eta txikiak auzoa ikuspegi berrietatik ezagutuko dute.\nDATAK: urriaren 17a eta 24a, igandeak, 10:30etan eta 12:30etan, euskaraz eta gaztelaniaz.\nBILBOKO ZIRKUITUA ekimenaren XXI. denboraldia berriz ere udaltegietara itzuliko da udazken honetan. Ekimen honek tokiko antzerki-taldeen jarduera sustatzen du, gehienak amateurrak edo erdi-profesionalak.\nProgramazioa urriaren 1ean hasiko da, eta azaroaren 26ra arte iraungo du. Altamira, Basurtu, Begoña, Errekalde, Otxarkoaga, San Frantzisko eta Zorrotza auzoetatik igaroko da 16 antzerki proposamenekin, hiriko 10 konpaniaren eskutik. Hitzordu guztiak 19:00etan izango dira.\nDATAK: Urriaren 1etik azaroaren 26ra.\nUrriaren 1ean: SKENE TEATRO, “EL SALTO DE LÈUCADE”, 19:00etan Errekalde Udaltegian.\nUrriaren 7an: Proscenium Artes De La Escena, “Pedro y el capitán” 19:00etan Otxakoagako Udaltegian.\nUrriaren 8an: Arimaktore, “La sufnormalidad definitiva” 19:00etan Altamirako Udaltegian.\nKonpainiei eta ikuskizunei buruzko informazio guztia hemen aurki daiteke.\nGabriel Aresti Ipuin Lehiaketa eta Blas de Otero – Ángela Figuera Poesia Saria ezagunak dira Hirian. 2021ean, 2020ko testu irabazleak liburu banatan argitaratuko dira.\nExpodistrito, aldi baterako erakusketen zikloa, Abando, Begoña, Alde Zaharra, Castaños, Otxarkoaga, Errekalde, San Inazio – Ibarrekolanda eta San Frantzisko auzoetara hurbiltzen dituan programazioarekin jarraitzen du.\nOraingo honetan, udazken osoan zehar gozatu ahal izango dira pintura eta argazki proposamenak. Aitor Fernández Vázquez. Marginal 33 (pintura), José Ramón S. Alzola (pintura), Jose Vicente Sobradillo (pintura), Karen Amaia (argazkigintza), Libres&Sostenibles (argazkigintza), Sol Agirre (argazkigintza), David Santiago, Juan Tapia eta Francisco Ubillla (argazkigintza), Imanol Marrodan eta Algunas Mujeres Pioneras (pintura) eta Las misiones pedagógicas erakusketak. Bilboko hiritarrek Hiriko udaltegietan gozatu ahal izango dituzte Expodistritoko programazioaren kokatzen diren erakusketa hauek.\nGitarra eta harizko tresnak maite dituzten pertsonek aurtengo udazkenean “Mila Musika Haria” zikloaren edizio berri bat ikusi eta entzun ahalko dute. Aurten ere, harizko musika-tresnen inguruan sortzen diren musika motei buruzkoa da.\nDATAK: abenduaren 3a, 10a eta 11a.\nUrtero bezala, Udalak kultur tailerrak jartzen ditu Bilboko herritarren eskura. Hamahirugarren edizio honetan eskaintza zabala da, 18 urtetik gorako erroldatuentzat. Informazio guztia, esteka honetan\nDATAK: Urriaren 18an hasi eta udazken osoan zehar\nTXIO ETA TXIO\n“TXIO TA TXIO” ekimenaren eskutik, uztailetik hona egiten ari den bezala, Udalak bere sare sozialetan bideoak zabaltzen jarraituko du abendura arte. Bideo horietan, Bilboko auzoekin lotutako bitxikeriak, pertsonaia garrantzitsuak eta pasadizoak dira protagonista.\n“Bilbao Izan”en edizio berri honetan, Iralabarri, Zabala, Errekaldeberri eta Miribilla auzoak ezagutzera ematen ari dira.\nBideoak Bilbao Izan eta Bilbao Kultura Facebook profiletan ikusi ahal izango dira, eta Bilbao Kulturaren Youtuben eta Instagramen, eta Bilboko Udaleko sare sozialetan ere\nZINEBI da FIAPF-ek (film-ekoizleen elkarteen nazioarteko federazioak) Estatuan 1974tik hona aitortu duen A mailako nazioarteko jaialdi bakarra film laburren eta dokumentalen kategorian. Gainera, Hollywoodeko Akademiak Oscar sarietarako kalifikatzaile gisa onartzen du ZINEBI; britaniar zinemako BAFTA sarietarako eta espainiar Goya sarietarako kalifikatzailea da era berean. Urterik urte, estilo guztietako lanak biltzen ditu ZINEBIk bere egitarauan; ikus-entzunezko sormen-formatu berritzaile eta iradokitzaileenak, zein mundu osoko zine garaikidean sortzen ari diren zuzendarien lanak. Horretarako, zinemaren alderdi berriak esploratzearen aldeko apustua egiten du edizioz edizio, esperimentazio formalari zein zinema-ekoizpen berrien hibridotasunari eta diziplina artekotasunari lekua eginez; betiere, zinemagileek egungo errealitate konplexuen gaineko ikerketa etiko zein estetikoa aurkeztu dezatela sustatuz.\nDATAK: azaroaren 12tik 19ra\n Bilbao Udala: FACEBOOK | TWITTER | INSTAGRAM\n Bilbao Kultura: YOUTUBE | FACEBOOK | TWITTER | INSTAGRAM\n← BIDEBARRIETA KULTURGUNEAK, BIHAR, ASTEAZKENA, HILAK 6, “EXISTIRÍAMOS EL MAR” LIBURUAREN AURKEZPENA HARTUKO DU, BELÉN GOPEGUIREN NOBELA BERRIA\n“ARGAZKINETA” FURGONETA BERRIZ MARTXAN JARRI DA SANTUTXUKO HISTORIAKO OROITZAPENAK BILTZEKO →


“Dantza kaosaren eta oroimenaren ondorioa da” — dantzan.eus\nHemen zaude: Hasiera › Hemeroteka › “Dantza kaosaren eta oroimenaren ondorioa da”\nJuan Ignacio de Iztueta y yo irakurri dut, baita haren egile Juan Antonio Urbeltz elkarrizketatu ere. Gogotsu ekin nion liburuari, baita gogotsu irakurraldia amaitu ere. Alabaina, burua zirimola batean bukatu nuen, kaos batean.\nJuan Antonio Urbeltz eta biok.\nEz naiz etnografian edota paleontologian ikasia, ezta urrik ere. Beraz, “doktoreak ditu elizak” eta haiek balora dezaten liburua. Edonola ere, Urbeltzen “dantza kaosaren da eta oroimenaren ondorioa da” esaldiaren ildoan hona hemen ene aburu xumea: Juan Ignacio de Iztueta y yo liburua gaur egun jendartean bizi dugun kaosaren eta oroimenaren lanketa eskasaren adierazle da, edo izan daiteke.\nJuan Antonio Urbeltz eta Juan Ignacio de Iztuetaren arteko “parekotasuna” arrazoibidetara ekartzea ez da erraza, ez samurra hori antzematea ere. Liburuko Sincronicidad, Predestinación y Vínculos acausales atalean aurki dezakezu gai berezi hori, liburu honen berezitasunetako bar. Gipuzkoako dantzak liburuari buruz kritika laburra daukazu ere bai.\nFuntsean, liburuaren helburua Iztueta nor izan zen azaltzea da, baita Gipuzkoako dantzak liburuaren funtsa ez zela gipuzkoar folkloristarena argitzea ere. Horiek, nire ezjakintasunerako, “uste, irizpide eta ondare historiko” batzuk apurtu dituzte, eta pentsu dut, dantzaren munduko arizale eta adituen anitzenak ere bai.\nLiburuak, bistan da, zer esana eman du eta emanen. Urbeltzek euskal dantza tradizionalari buruz duen iritzia, ez baita dantza munduan ari diren guztien iritzi bera, ezta urrik –hau– ere.\nJuan Ignacio de Iztueta y yo irakurtzeaz gain, arestian idatzi bezala, egilearekin solastatu naiz. Liburuaz, Dantza filmaz eta dantzaz orobat mintzatu gara. Elkarrizketara ekarritakoaz gain, horra hemen, beste lerro sorta bat:\n“Agurra-z egin den eredu garaikidea lotsagarria eta irringarria da”\nJuan Antonio Urbeltzen ibilbidea eta jarduera luzea bezain emankorra da euskal folklorearen ikerkuntzan. Herrien historia eta beren oroimena aztertzen direnean, aztertzaile bakoitzak bere bideak urratzen ditu, baita bere ondorioak atera ere. Urbeltzek bere aburuak ditu, eta beste batzuek bereak. Batzuetan iritzi bestelakoak izaten dira, bestetan bateragarriak: “Gure ekarpenak guk aztertu eta ikasi ditugunaren ildoan eginda daude. ‘Guk’, alegia, ‘Marian emaztea eta biok’, baita gure inguruan jardun duten eta jardunean ari den jende askoren izenean”, erran digu Urbeltzek.\nUrbeltzek Euskal Herria 80 urteko desorientazio kulturalean murgilduta ikusten du: “Alpargata ez da euskalduna. Gitarra, alboka eta dultzaina ere ez. Zer arraioa da euskalduna?”, itaundu du sarritan.\nHauxe ere adierazi izan du: “1930eko hamarkadan, Errepublika garaian, batzuentzat noski, Begoñako Batzokia zen euskalduna, bakarra. Euzko Gaztedik Ezpata dantza hondatua dantzan egiten zuen. Aldiz, ni eta beste batzuk, Mediterraneoarekin lotzen den kulturaren ildotik heldu gara eta kultura horren bidean aritu gara. Noski, Batzokietako kulturatik datozenentzat, gu lekuz kanpo gaude”.\nUrbeltzek dioenez, iragan mendean batzokietako kulturaren ildoan ez direnak “euskaldun” prototipotik kanpo laga nahi izan zituzten. “Dultzaina, alboka, mandolina edota alpargata” euskalduna ez dela ebatzi zutenek horrela erabaki zutelako. Hartara, horren ondorioak nozitzen ditugu gaur egun. Tira, azken hamarkadetan, Urbeltzek ironiaz dioenez “Txistu eta Txapela hasta Tudela”, izan da lelo nagusia.\nUrbeltzek ez du ukatzen, gaur egun dantza alorrean egiten denak balorerik ez duenik –oro har harturik–, baina askotan eskasa dela dio: “Esaterako, Aurresku Txapelketa garaikidea omen da. Zeren garaikidea? Etiketatu ezazu ekitaldi hori nahi duzun bezala, polita egiteko ongi dago, baina horrela segituz gero, gure herri kulturaz ez da ezer geratuko, ezer ez. Ez da kontzientzia nahikorik eta kontzientzia berreskuratu behar da”.\nEuskal kontzientziaz hauxe dio ere bai: “Nor ez da abertzale gaur egun? Baina, zein kontzientziarekin, arraioa. Herriek badute berezko identitate zeinua, horiek ezin dira aldatu, aldatuz gero, herri hori desagertzen da”, itauntzen du Urbeltzek.\n100 urtetan, dantza klasikoek herri dantzak kutsatu dituztela diosku. Ez du izenik aipatu nahi, ez norbanakoenak ez talderenak: “Akatsa handia da. dantza garaikidearen izenean egiten ari dena. Eredua berantiarra da gainera. berriaren izenean ari dira, eta espresio atzerakoia landu eta eskaintzen dute. Izan ere, gure herriaren dantzek dauzkaten baliabideak aintzat hartuz gero, berez dira modernoak. Agurra-z egin den eredu garaikidea lotsagarria eta irringarria da”.\nDantza filma plazaratu berri da, eta berriz ere, Urbeltzek hauxe adierazi behar izan du bere inguruan: “Ez diet soilik esan, dantzan inoiz aritu ez direnei. Dantzari eta koreografo askok Ezpata dantza, Gerra dantza bezala interpretatzen dute. Durangoko euskalkian, berbarako, ezpatia eztena da. Mandeuliaren eztena. Alegia, gure dantzaren jatorriari buruzko ezjakintasun itzela da, baita mingarria ere, folklorista honen ustez.\nAzkenik, Urbeltzek Zaldibiako Iztueta folklorista iruzurgiletzat ekarri du, besteak beste, Danzas de cuenta sistema aztertu ondoren. Hona, elkarrizketaz emandakoaz gaineko argipen batzuk:\n“Danzas de cuenta dantza erakusteko sistema bat da. Sistema edo eredua ez da folklorearen barruan kokatu behar, ez strictu sensu-z behintzat. Sistema horren bidez konpasak neurtzen dira, azpi zatitzen dira, dantzatu nahi denaren mudantza eginez. Horregatik dira kaotikoak. Dantzen egitura irregularra da. Dantzaren izaera kaotikoa azaltzeko eredua da”.\nHauxe ere dio Urbeltzek: “Iztuetak ez zuen ikusi bere liburuan deskribatu zituen dantzak inoiz interpretatzen ikusi. Dantzek mila urteko espresioak dira, Kristo garaitik datoz. Cesar Negrik horiei buruz idatzi zituen Errenazimendu garaian, Josuren Lagundikoek jaso zituzten eta Iztuetak bere egin zituen. Gipuzkoako dantzak antigoaletik heldu dira, kaosaren adierazle dira eta oroimenaren bidez gaurkotu izan dira. Baina, arren, ez ditzagun euren historiaren jatorria eta funtsa nahastu”.


Eguzkipean inguruka — dantzan.eus\nHemen zaude: Hasiera › Hemeroteka › Eguzkipean inguruka\nIruñerriko hamabi taldetako bostehun dantzarik euskal dantzekin hasi dituzte festak. Iribasko ingurutxoa dantzatu dute, besteak beste\nForuen plazako harrizko lurrak burdina zirudien atzo. Bero saparen ondorioz, gori-gori zegoen harria. 13:30ean, Basakaitz taldeko dantzariek, antzinako arropa dotorez jantzita, lehen agurra egin zieten plazako ikusleei.\nIkurrin erraldoiaren gidaritzapean, Iruñerriko beste 11 taldetako bostehun dantzarik plaza handia inguratu zuten. Han ziren Duguna, Harizti, Iruña Taldea, Larratz, Mikelats, Muthiko Alaiak, Oberena, Ortzadar, Txori-Zuri, Amaiur eta Ardantzeta taldeko dantzariak, beroari aurre egiteko gertu.\nBarañaingo Harizti taldeko dantzarietako batek bosgarren urtea du aurtengoa, eta maite du festak hasteko modu hori: «Nire lagunek ez dute dantzatzen, eta zuzenean Gazteluko plazara joaten dira, baina hau oso desberdina da. Nahiago dut horrela. Jaikitzen zara goizeko hamarretan, joaten zara hamaiketakoa hartzera, ikusten duzu txupinazoa tabernan, eta, gero, jantzi osoa jarrita, hona etortzen gara».\nMutilak Berako bordondantza eta makil dantzarekin dabiltzan bitartean, Duguna taldeko Maialen Etaiok arretaz begiratzen du. Hiru urte zituenetik dabil dantzan, «bizi osoa». Alta, hamazazpi urte baino ez ditu, eta lehen aldia da Foruen plazan dantza egiten duena. Urduri dago, igitai dantza noiz hasiko.\nEkitaldiko dantza nagusia, ordea, Iribasko ingurutxoa izan da. «Iribasko ingurutxoa oso aspaldikoa da, ez dakigu noizkoa. Urte gutxian, gerrako denboran galdu zen. Pentsatzen dut dantzatzeko gizonik ez zelako egongo edo gogorik ere ez zelako», azaldu du Basakaitz taldeko Miren Juanenak.\nLarraungo ibarrean eta inguruetan, aspaldi, herri bakoitzak bere dantza zuen, bere berezitasunekin. Leitzan ez zen galdu, eta Uitzin ere eusten diote. Juanenaren arabera, duela bi hamarkada pasa, taldeek dantzatzen zuten esanez Iribasko ingurutxoa zela, eta herriko jendea haserretzen zen. Horregatik, Juanenak eta Juan Mari Beltran txistulariak, herritarren laguntzaz, aspaldiko dantza hura berreskuratu zuten: «Beldurra nuen urte bateko kontua izango zela, baina 18 urte badira hasi ginela. Ilusio handia egiten zigun hemen dantza egiteak».\nEguzkipean inguruka ibili ostean, izerdi patsetan dago Amaiurko Xabi Diaz. Hamabi urte pasa daramatza Foruen plazan dantza egiten. «Animatu nahiko nuke jende gaztea hau egitera ere». Larrain dantzarekin amaitu da ekitaldia, eta ikusleek ere parte hartu dute. Amaia Cunchillos edalontzi bete ur ari zen edaten. Haren esanetan, euskal kultura erakusteko modu bat da festa hasiera, «mozkorkeriatan ibili gabe».\nForuen plazako harrizko lurrak burdina zirudien atzo. Bero saparen ondorioz, gori-gori zegoen harria. 13:30ean, Basakaitz taldeko dantzariek, antzinako arropa dotorez jantzita, lehen agurra egin zieten plazako ikusleei. Ikurrin erraldoiaren gidaritzapean, Iruñerriko beste 11 taldetako bostehun dantzarik plaza handia inguratu zuten. Han ziren Duguna, Harizti, Iruña Taldea, Larratz, Mikelats, Muthiko Alaiak, Oberena, Ortzadar, Txori-Zuri, Amaiur eta Ardantzeta taldeko dantzariak, beroari aurre egiteko gertu.


Biologia Eta Geologia. DBH 3. Bizigarri de Pedrinaci Rodríguez, Emilio / Gil, Concha / Pascual Trillo, José Antonio / Hidalgo Moreno, Antonio José 978-84-9855-351-2\nDónde encontrar "Biologia eta geologia. DBH 3. Bizigarri"\nSinopsis de: "Biologia eta geologia. DBH 3. Bizigarri"\n1. Giza gorputzaren antolaketa2. Elikagaietatik mantenugaietara3. Elikagaiak eta dieta4. Hondakinak kanporatzea eta garraioa5. Gure organismoaren koordinazioa6. Errezeptoreak eta efektoreak. Estimuluak eta erantzunak7. Ugalketa8. Osasuna eta gaixotasuna9. Zergatik da desberdina erliebea toki batzuetan eta besteetan?10. Urak erliebea aldatzen du11. Izotza, haizea eta itsasoa12. Sumendiak eta lurrikarak13. Ekosistemak14. Ingurunearen degradazioa eta kontserbazioa


Errefuxiatuentzat 8.000 euro batu ditu Gerrarik ez plataformak - Busturialdeko Hitza : Busturialdeko Hitza\nErrefuxiatuentzat 8.000 euro batu ditu Gerrarik ez-Gernika plataformak\n8.000 euro bidaliko dituzte Frantzia iparraldean Grande-Synthe herrian dauden errefuxiatuen bizi baldintzak hobetzeko.\nSiriako errefuxiatuak /acnur.org\nIrailean Iruñean egindako kontzertu batekin hasi zuten diru bilketa. Momentu hartan 3.600 euro batu zituen Bat ez da Gitxi elkarteak. Gernikatik Mundura gobernuz kanpoko erakundeak 1.800 euro jarri zituten eta azken bi asteetan Gernika-Lumon sortu den Gerrarik ez-Ongi Etorri Errefuxiatuak-Gernika plataformak 2.600 euro batzea lortu du. «Hurrengo asteetan diru gehiago batzea espero dugu, baina errefuxiatuek beharrizanak orain dituzte; beraz, batutako 8.000 euroak orain bidaltzea erabaki dugu», azaldu du Gernikatik Mundura elkarteko Jokin Alberdik. L´auberge des Migrants elkartea Grande-Synthe herrian eraikitzen ari den kanpalekura bideratuko dituzte 8.000 euroak. Bertan, Erresuma Batura heldu nahi duten milaka errefuxiatu ari dira pilatzen. La Jungla delako kanpalekutik bota ondoren, Calaisetik 30 kilometrora dagoen herri horretan ari dira familiak hartzeko toki berria eraikitzen. Elkarte frantsesa MSF eta Grande-Synthe herriarekin lankidetzan dabil inguruan bizi diren milaka errefuxiatuen bizi baldintza negargarriak hobetzeko helburuarekin. Kanpalekuak jada baditu osasun zerbitzuak, sukalde partekatuak eta eskola bat. Gernikatik bidaliko den dirua etxolak eraikitzeko erabiliko dute L´auberge des Migrants elkartekoek. Muxikako Erdu Gazte Asanbladak, bestalde, erropa bilketa antolatu du Siriako eta Greziako errefuxiatuentzat. Bilketa martxoaren 28 arte egingo dute, Eleizaldeko lokalean jarri duten edukiontzi batean. Antolatzaileek arropak, oinetakoak, haur-kotxeak eta motxilak bezalakoak behar dituztela azaldu dute. Zalantzak argitzeko 645 721 665 telefonoa jarri dute. Ajangizeko Maier enpresak ere bilketa hasi du, errefuxiatuak lagundu asmoz. Hala, zapatak, umeak garraiatzeko motxilak eta umeen karroak batzen dabiltza. Gernikako Bat ez da gitxi ekimenak ere arropa bilduko du. Hain zuzen, etxez etxeko zerbitzua emango du Aste Santuan. Furgoneta batekin, arropa batzen ibiliko dira eguen, bariku, domeka eta astelehen arratsaldean.


Gure diseinuari buruzko web orria berritu dugu - Innova\nGure web orria berritu dugu\nWeb Orriak →\nWeb orria oraindik ere funtzionala zen, baina enpresa batentzat beti da ona Interneten erakusten duen irudia berritzea, batez ere, beranduegi izan baino lehen eta web orriak akatsak izaten hasi edo erasoen aurrean zaurgarria izan baino lehen.\nDiseinu berriak lehengo egitura antzekoa du, gure zerbitzuei buruz informatzeaz gain (diseinu grafikoa, web orriak, 3Dko infografiak, bideo-erreportajeak, dron aire-zerbitzuak, argazki-erreportajeak,e tab.) gure portfolioa eta bloga, diseinuari eta, oro har, mundu digitalari buruzko berriekin, erakusten dira bertan.\nWeb-diseinu responsive bat da, hau da, mota guztietako gailuetan eta nabigatzaileetan behar bezala ikusteko prestatua, beti ere diseinu garbi eta argia erabiliz. Bere interfazeak, erabiltzaileei web gunean mugitzeko modu erraz eta intuitiboa eskaintzen die, informazioa azkar eta esfortzurik gabe aurkituz.\nIrudi eta testu berriak erraz sartzeko aukera ematen duen edukien kudeatzailea du.\nEta, jakina, webgunea SEO posizionamendurako prestatu da, edukiak behar bezala indexatzeko, bai euskaraz bai gaztelaniaz.\nPortolio orokorrera itzuli\nErlazionaturiko edo kategori bereko proiektuak\nEgaña gozotegiaren online dendaren diseinu berria


Caral - Wikipedia, entziklopedia askea.\nCaral Caralgo zibilizazioaren hiriburua izan zen. Supe bailaran dago, Limatik 182 kilometro iparrera eta kostatik 23 kilometrora. 350 metroko altueran dago. 5.000 urteko zahartasuna baino gehiago ematen zaio eta Amerikako zibilizazio zaharrena jotzen da. Unescok Gizateriaren ondare izendatu zuen 2009an.\nEzaugarriak eta aurkikuntzak[aldatu | aldatu iturburu kodea]\nAztarnategiak 65 hektarea eta 5.000 urte inguru ditu eta orain arte aurkitu den Amerikako metropolirik zaharrena da. Zenbait arkitektura elementu oso ondo gorde dira, hala nola bi piramide eta zenbait patio biribil. Baina Caraleko aurkikuntzarik ikusgarrienak kondor eta pelikano hezurrez egindako 32 txirula dira. Zazpi nota sortzeko ahalmena dute.\n↑ Irazustabarrena, Nagore. (2009-11-01). «Amerikako hiririk zaharrena» Argia CC-BY-SA lizentzia.\nGizateriaren ondare: 1269\nOrriaren azken aldaketa: 17 martxoa 2020, 17:28.


Lehorgailu ekonomikoago bat nahi duten, baina kalitatezko makina sendo bati eta beste gamek duten errendimendu eta lehorketa-kalitateari uko egin nahi ez dioten bezeroentzat pentsatuta.\n• Lehorketa-zikloarentzako tenporizadorea.\n• Abiarazteko eta gelditzeko sakagailuak.\n• Martxa eta berogailu adierazleak.\n• Altzairu galbanizatuzko kanpoaldeko altzaria.\n• Diseinu berriko ate ergonomikoa\n• Altzairu galbanizatuz egina.\n• Era erradialean zulatutako danborra. Aire-fluxu erradiala.\n• Motorreduktore bitartez 23 kg-taraino. Poleen bitartez, 28 eta 35 kg-ko modeloetan.\n31 55 30 el 985x1.054x1.946 Deskargatu\n31 55 41 G 985x1.054x1.946 Deskargatu\n37 66 36 el 985x1.210x1.946 Deskargatu\n37 66 41 G 985x1.210x1.946 Deskargatu


Letras de Goiza hirian de Pi LT | euskal musika, música vasca\nGoiza hirian (Pi LT)\nGoiza hirian (Letras)\nEz dut ezer nahi, esaten zenidan, zoriontsu izateko.\nEz dut ezer nahi, esaten zenidan, zuloa betetzeko.\nPaisajerik gogokoena, adiskideak,\noroitzapen bakarren bat, ihes txikiak.\nTrenbide bi horiek batera doaz\nbaina ez dira bidean inoiz gurutzatzen.\nGure arteko hitzak ere halaxe dira.\nAhal banu atzera itzuli, nobody like you.\nSoilik behatu neguko zerua etxeen atzean.\nSoilik aditu ahots ezaguna ta loak hartu.\nUme garaietan eskolara joan gabe\ngaisorik ohean geratzen nintzenean bezala.


Kiroldegiko kuotaren itzulketa eskatzeko epea ireki du Laudiok - Deia\nKiroldegiko kuotaren itzulketa eskatzeko epea ireki du Laudiok\ndeia.eus 03.12.2020 | 18:23\nLaudioko udal kiroldegiaren artxiboko irudia. Laudioko Udala\nLaudioko udal kiroldegiaren artxiboko irudia.\nLAUDIO. Udal kiroldegiko ordainketa-kuotaren erdiaren itzulketa eskatzeko epe berria zabaldu egin du Laudioko Udalak, koronabirusaren pandemiak eragindako egoera dela eta.\nKirol-abonamenduen eta ikastaroetako matrikulen zenbatekoak automatikoki itzuli zituen udalak, banku-transferentzia bidez, ordainketa helbideratuta zutenentzat. Hala ere, Joseba Amondo Kirol zinegotziak adierazi duenez, "Herritar batzuek ez zuten ordainketa modalitate horrekin egin, horregatik, banaka eskatu behar zuten".\nPertsona horietako askok ez zuten halakorik egin; horregatik, Udalak beste epe bat ezarri berri du, guztiek eskatu ahal izan dezaten Alarma egoera indarrean egon zen aldian baliatu ez zuten kiroldegiko kuota itzultzeko.\n"Epe berri hau abenduaren 9an, asteazkenean, irekiko da eta hilaren 24ra arte luzatuko da, biak barne", azaldu du Amondok, eta "epe berri hau igarota ez da erreklamaziorik onartuko", gaineratu du.\nErreklamazioa egin ahal izateko, ahal dela, herritarren eskura dauden udal bide telematikoak erabiltzea gomendatzen da. Horretarako, udalaren webguneko egoitza elektronikoaren atalean sartu eta laudio@laudio.eus helbide elektronikora mezu bat bidal daiteke.\nGarrantzitsua da gogoratzea Laudioko Udalak, pandemiaren bilakaerari eta koronabirusak gizartean eragiten dituen ondorio soziosanitarioei jarraituz, azaroaz geroztik Herritarrentzako Arreta Zerbitzura (haz) baino ezin duela jo, aurrez hitzordua eskatuta. Hori dela eta, udal-instalazioetara joan gabe administrazio-kudeaketak egiteko aukera dagoela gogorarazten du Udalak. Adibidez, kontsultak 010 edo 944034800 zenbakien bidez egin daitezke Laudiotik kanpo deituz gero.


Mikelazulo - Wikipedia, entziklopedia askea.\nKoordenatuak: 43° 18′ 44.02″ N, 1° 53′ 56.53″ W / 43.3122278°N,1.8990361°W / 43.3122278; -1.8990361Mikelazulo, Gipuzkoako Errenteria udalerrian dagoen arku edo tunel bat da. Gaur egun, udalerriaren ikurretako bat da.\nAndre Mariaren Jasokundearen elizaren dorrearen azpialdean kokatzen da. Aspaldiko harresiko Mikelazulo atea alboan zegoen.\nAntzinako mapan ikus daitekeenez, harresia ibaia eta itsasoarekin babestuta zegoen, eta lurretik zetozen erasoetatik defendatzeko lau dorretxe zeuzkan: Torrekua, Morrontxo, Zubiaurre jauregia, eta Mikelazulo atea.\nMarea goian zegoenean Mikelazulo ateraino heltzen zen itsasoa garai haietan. Biteri kalea eta Niessen aldea padura eta itsas-eremuak ziren. Ia Madalena ermitaraino heltzen zen itsasoa. Gaur eguneko Madalen kalean zeuden harresitik kanpo bizi ziren arrantzale pobreen etxeak, bertaraino heltzen zen itsasoa.\nMikelazulo, Errenteriako Udala\nAzken aldaketa 13 martxoa 2021(e)an, 10:27(e)tan\nOrriaren azken aldaketa: 13 martxoa 2021, 10:27.


Aldapetako igogailuen irikiera - Noticia detalle - Zarautz\nAldapetako igogailuen irikiera\nBI IGOGAILU BERRI IREKI DIRA VISTA ALEGREKO IRISGARRITASUNA HOBETZEKO\nXabier Txurruka Zarauzko alkateak eta Iñaki Arriola Eusko Jaurlaritzako Lurralde Plangintza, Etxebizitza eta Garraioetako sailburuak, gaur arratsaldean, Aldapetako bi hiri-igogailu berrien lehen bidaian parte hartzera gonbidatu dituzte Vista Alegre auzoko herritarrak; igogailuak gaur bertan jarriko dira herritarrentzat erabilgarri eta, haien bidez, auzoko irisgarritasuna hobetuko da, neurri handi batean.\nHaietako lehenengoak sei metroko garaiera hartzen du, eta San Inazio kalea eta Aldapetako plaza lotzen ditu. Bigarrenaren bidez, plazatik Sarakatuako Dorrera dauden 25 metroak igoko dira.\nBi igogailu horien abiadura segundoko metro batekoa da; beraz, minutu erdian baino ez, Vista Alegre auzoko herritarrak San Inazio kaletik Sarakatuako Dorrera igo ahalko dira eta, hala, auzora iristeko ibilbidea murriztu, neurri handi batean. Edukiera dela eta, bi igogailuek 24 pertsona eraman ditzakete, gehienez, eta, pandemia garaian, 4 pertsona gehienez, bidaia bakoitzeko.\nZarauzko alkateak esan du Zarauzko goiko auzoetako sarbidea hobetzea hainbat urtez egin izan den eskaera izan dela, eta Udala urratsak ematen joan dela, orain arte, herritar horien beharrari ahalik eta ondoen erantzuteko.\n“Duela sei urte, Azken Portu Goiko eta Aldapetako igogailu publikoak eraikitzeko konpromisoa hartu genuen. Duela bost, akordio batera iritsi ginen Visesarekin eta Santa Ana fundazioarekin, eta, hala, proiektu bideragarri bat zehaztu genuen Aldapetako urbanizaziorako. Duela hiru urte, Azken Portu Goiko igogailua egin genuen, eta, proiektuak idatzi eta obrak esleitu ondoren, Aldapetako obrak hasi ziren. Gaur, hiru urtez obretan jardun ondoren eta pandemian urte eta erdi igaro ondoren, hitza bete dugu Vista Alegreko herritarrekin. Nahi baino denbora gehiago behar izan dugu, baina garrantzitsuena da Aldapetako urbanizazio-obrak ongi amaitu direla eta, gainera, gorabehera nabarmenik gabe”, esan du Xabier Txurruka alkateak. “Mahai gainean zenbait proiektu ditugu, eta haiek abian jartzen joango gara, datozen urteotan, Vista Alegre auzoko irisgarritasuna hobetzen jarraitzeko”.\nArriola sailburuak esan du berak zuzentzen duen Etxebizitza Sailaren xedeetako bat euskal herritarren bizi-kalitatea hobetzea dela. “Gure lana etxebizitzak eraikitzera bideratzen da, funtsean, baina, horretarako, kanpo-espazioak eta urbanizazioa antolatu eta hobetu behar dira, eta, askotan, hiri-igogailuak eraikitzeak auzo osoaren irisgarritasuna areagotzen du”.\nEta esan du elementu horiek integrazio eta konexio handiagoa dakartela hirietan, errazagoa baita mugikortasuna herritarren egunerokotasunean, oro har, baina, batik bat, zailtasun gehien duten pertsonenean: umeak, nagusiak eta aniztasun funtzionala dutenak. “Ziur nago igogailuak abian jartzea asko baloratuko dutela auzokide guztiek”, esan du.\nUrbanizazio-obren kostua 2.120.314 eurokoa izan da, guztira. Jarduketa hori 2016an Zarauzko Udalaren eta Eusko Jaurlaritzako Lurralde Plangintza, Etxebizitza eta Garraio Sailaren artean sinatutako hitzarmenaren bidez egin da; hura Jaurlaritzaren Visesa sozietate publikoaren bidez garatu da.


Prestakuntza-plan edo programa aurkezten ez duten administrazioentzako laguntzak 2019 - IVAP\nPrestakuntza-plan edo programa aurkezten ez duten administrazioentzako laguntzak 2019\nEAEko toki-administrazioei diru-laguntzak esleitzea, bertako langileek Herri Arduralaritzaren Euskal Erakundeak antolatutako prestakuntza-ekintzetan parte har dezaten, 2019ko ekitaldian.\nGutxienezko prestazioa: 50.000€\nMatrikula bakoitzarengaitik esleitzen den laguntzak ezingo du gainditu matrikularen kostuaren %50a.\nOrdaindutako matrikula bakoitzarengatik gehienezko diru-laguntza esleituko da, hau da, kostuaren %50a, horrela jokatzea posible den heinean. Posible ez denean, eman daitezkeen gehienezko zenbatekoak modu zuzenki proportzionalean murriztuko dira.\nLaguntzak gauzatuko dira ordaindutako matrikularen zenbatekoaren zati bat finantzatuz. Horretarako, matrikulak 2019ko abenduaren 31 aurretik ordaindutakoak izan beharko dira. Laguntza horiek izapidetuko dira esleitzeko ebazpena argitaratzen denean.\nEsleipena Herri Arduralaritzaren Euskal Erakundearen zuzendariaren ebazpen baten bitartez egingo da; horietan diruz lagundutako erakundeen zerrenda eta erakunde bakoitzari egokitu zaion zenbatekoa adieraziko dira.\nEbazpen horiek web-orri honetan argitaratuko dira, ematen diren datan.\nPrestakuntza-plan edo programa aurkeztu ez izana\nHerri Arduralaritzaren Euskal Erakundeak antolatutako prestakuntza-ekintzetan parte hartzea 2019. ekitaldian\n2019ko ekitaldian, Herri Arduralaritzaren Euskal Erakundeak antolatutako prestakuntza-ekintzetan parte hartzeagatik laguntzak lortzeko ez dago tramitazioa egin beharrik, erakunde interesdunaren aldetik; prozedura bere kabuz egingo du Herri Arduralaritzaren Euskal Erakundeak.\nDagozkien matrikulak ordaintzea\nParte-hartzeak, betiere, berekin dakar kasuan kasuko matrikulen zenbatekoa ordaintzea.\nBerariazko betekizunak: Tokiko Administrazioa\nBOPV_ebazpna_e.pdf (pdf , 293.29 KB) [2020/01/29]\nAldez aurreko errekerimendua\nAurkeztu dezakezu dokumentua Nire karpetan bidez\nEbazpenen aurka, ezin da errekurtsorik jarri administrazio-bidean, Administrazioarekiko Auzien Jurisdikzioa arautzen duen uztailaren 13ko 29/1998 Legearen 44. artikuluak arautzen duen moduan.\nVitoria-Gasteizko Administrazioarekiko Auzien Epaitegiari aurkez dakioke administrazioarekiko auzi-errekurtsoa. Errekurtsoa jartzeko epea bi hilabetekoa izango da argitaratzen den biharamunetik hasita, aipaturiko 29/1998 Legearen 46. artikuluak esan bezala.\nHala ere, aldez aurretik, Erakunde honi errekerimendua egin ahal izango zaio, egintza ezeztatu dezan. Errekeritzeko epea bi hilabetekoa izango da, ebazpena argitaratu eta biharamunetik hasita. Errekerimendua IVAPeko zuzendariari zuzendu beharko zaio, idazki arrazoitu baten bidez. Errekerimendua jaso eta hurrengo hilabetean erantzunik ematen ez bazaio, ukatutzat joko da (29/1998 Legearen 44. artikulua). Aurretik errekerimendua izan bada, administrazioarekiko auzi-errekurtsoa jartzeko epea, berariazko akordioa jasotzen den edo isilbidez ezeztatuta jotzen den hurrengo egunetik aurrera zenbatuko da.


Lesperon - Wikipedia, entziklopedia askea.\nLesperon (frantsesez eta ofizialki: Lesperon) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 1064 biztanle zituen.\nKantonamendu canton of Morcenx\n43°58′12″N 1°05′38″W / 43.97°N 1.0939°W / 43.97; -1.0939Koordenatuak: 43°58′12″N 1°05′38″W / 43.97°N 1.0939°W / 43.97; -1.0939\nCastets, Lévignacq, Linxe, Mézos, Onesse-et-Laharie, Rion-des-Landes, Taller eta Morcenx-la-Nouvelle\n516 (%49.7) 527 (%50.8)\n2007an Lesperon udalerrian erroldatutako biztanleak 968 ziren. Familiak 380 ziren, horien artean 89 pertsona bakarrekoak ziren (54 bakarrik bizi ziren gizonak eta 35 bakarrik bizi ziren emakumeak), 155 seme-alabarik gabeko familiak ziren, 124 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 500 etxebizitza zeuden, 392 familiaren etxebizitza nagusia ziren, 81 bigarren erresidentzia ziren eta 27 hutsik zeuden. 414 etxeak ziren eta 69 apartamentuak ziren. 392 etxebizitza nagusietatik 269 bere jabearen bizilekua ziren, 117 alokairuan okupaturik zeuden eta 6 doan lagata zeuden; 12 etxek bi gela zituzten, 72 etxek hiru zituzten, 152 etxek lau zituzten eta 157 etxek bost zituzten. 320 etxek euren parking plaza propioa zuten azpian. 150 etxetan ibilgailu bat zegoen eta 204 etxetan bat baino gehiago zituzten.\nLesperon udalerriko biztanleria-piramidea 2009an .\n2007an lan egiteko adina zuten pertsonak 633 ziren, horien artean 408 aktiboak ziren eta 225 inaktiboak ziren. 408 pertsona aktiboetatik 362 lanean zeuden (204 gizon eta 158 emakume) eta 46 langabezian zeuden (20 gizon eta 26 emakume). 225 pertsona inaktiboetatik 79 erretiraturik zeuden, 46 ikasten zeuden eta 100 "bestelako inaktibo" gisa sailkaturik zeuden.\n2009an Lesperon udalerrian 395 unitate fiskal zeuden, 980 pertsonek osaturik. Pertsona bakoitzeko diru-sarrera fiskalaren mediana urteko 17.202,5 euro zen.\n2007an zeuden 38 komertzioetatik, 2 janari enpresak ziren, 4 bestelako produktu industrialen fabrikazioko enpresak ziren, 5 eraikuntza enpresak ziren, 7 ibilgailuen saltze eta konpontze enpresak ziren, 3 garraio enpresak ziren, 5 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 4 zerbitzu enpresak ziren, 2 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 9 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 2 igeltseroak, 2 margolariak, 1 zurgina, 1 argiketaria eta 1 ile apaindegia.\n2009an zeuden 4 establezimendu komertzialetatik, 1 120 m2 baino gutxiagoko denda zen, 2 okindegiak eta 1 liburu denda zen.\n2000. urtean Lesperon udalerrian 11 nekazaritza-ustiategi zeuden, 588 hektarea erabiltzen.\nLévignacq (7,1 km)\nOnesse-et-Laharie (10,5 km)\nCastets (10,5 km)\nSindères (10,9 km)\nUza (11,0 km)\nTaller (11,0 km)\nBoos (11,8 km)\nAzken aldaketa 12 martxoa 2021(e)an, 07:55(e)tan\nOrriaren azken aldaketa: 12 martxoa 2021, 07:55.


Real Sociedad de Futbol SAD (via Public) / Ba al zatoz gurekin?\n12/14/2018 | News release | Distributed by Public on 12/14/2018 04:42\nSandra eta Juanmi ere apuntatu egin dira eguberriko bazkarira Bokado Taldeko sukaldaria den bere laguna Aitorrekin. Erosketak, nola ez, BM Supermerkatuetan egin dituzte, non kalitatezko produktuak eta bezeroen arreta zerbitzua premiazkoa dira. Gainera, puntuak metatu ahal izango dituzte Realaren Realzale Programan.\nKalitatezko lehengaiak eta osagaiak, menu gozoa eta prestatzeko erraza, bi jokalari, Bokadoko sukaldari bat beraien artean…. eta batez ere, familiarekin une berezia partekatzeko gogoa. Ezer ez da faltako afari honetan. Gauza bera egitera ausartzen zara?\nAbendua aprobetxatu BM Supermerkatuetan\nAbendua urteko azken hilabetea izateaz gain, Realzale Programan puntuak metatzeko azken hila da baita ere. Hau dela eta, abenduan zehar BM Supermerkatuetako edozein dendatan erosketa eginez puntu asko lortzea izango duzu.\nOrain Gabonak iristear daudela, gerturatu zaitez zure BM Supermerkatu hurbilenera, presta ezazu gustokoen duzun platera eta irabazi itzazu puntuak bai zure lagunen artean, baita Realzale Programan ere.


Martxan da Harrapazank programaren zortzigarren edizioa | PREST! aldizkaria\nMartxan da Harrapazank programaren zortzigarren edizioa\nIn Uncategorized on otsaila 27, 2013 at 3:27 pm\nNobedadeez betetako edizio honetan parte hartzaileen kopurua inoiz baino handiagoa izan da. Harrapazank eszena egitasmoan 92 talde apuntatu dira, guztira 323 parte hartzailerekin, eta Sortuzank tailerrean berriz 149 dira parte hartu duten gazteak.\nEuskararen erabilera gazteen artean sustatu eta haientzako kultur eskaintza handitzeko xedea duen programak www.harrapazank.com atarian du bere eredurik azpimarragarriena, sare sozialen bitartez gazte bilbotarren komunitatea sendotu baita. Web gunean parte hartzaile pasiboak izatetik aktibo izatera pasa dira, feedback-a eta norabide biko komunikazioa sortuz. Horrelaxe, Euskara Zuzendaritzak, Topagune eta Euskara Elkarteen Federazioarekin batera, eskaintza are zehatzagoa eta egokitua antolatu du, gazteen gustu, eskaera zein merkatu joeretan oinarritutako egitarau diseinatuz. Esaterako, aurten segmentazioa egin da adin tarte desberdinen beharrak eta nahiak hobeto asetzeko bi adin-talde bereiziz: 9-14 eta 14 eta 18 urte bitarteko gazteak.\nHarrapzank, Sortuzank, erakusketa eta sari banaketa\nZortzigarren edizio honetan hainbat izango dira Harrapazank programaren testuinguruan antolatutako doako jarduerak, guztiak ere bilbotar gazteek aisialdian euskara erabili eta euskaraz jardun dezaten. Euren gaitasun zein trebetasun artistikoa antzerkiaren, musikaren, dantzaren, bakarrizketen, zirkoaren, bertsoen edo eta txisteen arloan erakusteko aukera izango dute gazteek “Harrapazank Eszena” lehiaketan.\nAurten, 323 gaztek eman dute izena, iaz baino 135 gazte gehiago, eta 92 taldetan bildu dira. Ikuskizunak prestatzeko gazteek profesionalen laguntza edukiko dute: lehen kasting-ak otsailaren 18an ,19an eta 20ean izan dira eta entseguak otsailaren 21ean hasi eta martxoaren 9an bukatuko dira Begoñako, Errekaldeko eta Deustuko barruti-udaltegietan. Parte hartzen duten taldeek ikuskizun bana, 3 eta 5 minutu tarteko iraupenekoa, aurkeztuko dute galetan sailkatzeko.\nSailkapen kasting-ak Bilborock aretoan egingo dira eta bertan epaileek talde finalistak aukeratuko dituzte.\nMartxoak 11: Bilborock aretoan, 2. solairuko 7. lokalean (Mesedeetako Kaia, 1) 17:00etan.\nMartxoak 12: Bilborock aretoan, 2. solairuko 7. lokalean (Mesedeetako Kaia, 1) 17:00etan.\nMartxoak 13: Bilborock aretoan, areto nagusian (Mesedeetako Kaia, 1) 17:00etan.\nFinala Bilborock-en egingo da martxoaren 23an, arratsaldeko 19:00etan eta bertan jakinaraziko da zein taldek lortu duen 1.500 euroko sari potoloa.\nBeste alde batetik zortzigarren edizio honetan Sortuzank tailerrak izan dira. Gazteen sormen gaitasuna bultzatzeko helburua duten tailer horietan gazte askok parte hartu dute. Aurreikusitako plazak arin bete eta plazen kopurua handitu behar izan dute antolatzaileek. Tailer hauetan alde teorikoa eta praktikoa landu izan da, beraien sormen gaitasuna sustatuz. Besteak beste argazkilaritza, kazetaritza, graffitia, moda diseinua edo musika landu izan dira.\nMartxoaren 16an, 18:00etan, gazteek tailerretan sortutako piezekin erakusketa bat egingo da. Erakusketan bertan sari banaketa egingo da, lehiaketan parte hartu duten gazteak saritzeko.\nGazteen sormen gaitasuna sustatzeko ondoko on-line lehiaketak martxan jarri dira: argazkilaritza, graffiti, moda, kazetaritza eta musika lehiaketak. Kategoriako irabazle bana egongo da, bakoitzak 500€ko bono saria eskuratuko duelarik. Gehienez 5 pieza aurkezteko aukera izango dute gazteek.\nAurtengo edizioan ere gazte bilbotarrei Harrapazank egitasmoaren kanta sortzeko eta abesteko aukera eskaini diegu. Oraingo honetan iaz Harrapazank Eszena irabazi zuen Soundcheck taldea izan da aukeratua, protagonista nagusia. Ainhoa Osma eta Nekane Arce gazteek Mc Clain estudioan grabatutako single gozo eta kementsua jadanik kalean dago, eta bideokliparen aurkezpena prentsaurrekoan bertan egin dugu. Talentu eta etorkizun handiko gazteen bideoklipa ondoko loturan eskuragai duzue.\n« Before Inserta taldearen lan berria: ‘Mar de fondo’ otsaila 27, 2013\nAfterSortu berri den Kukutzarekin Elkartasun Taldeak “Ni ere egon nintzen” kanpaina abian jarri du otsaila 27, 2013 »


Noam Chomsky: telebistaren manipulazioaren salatari | Deusto's Littera Media\nHome > Humanities, Multiculturality\t> Noam Chomsky: telebistaren manipulazioaren salatari\nNoam Chomsky: telebistaren manipulazioaren salatari\nDecember 14, 2011 Itxaso Elizondo Marañón\tLeave a comment Go to comments\nMantener la atención del público distraída, lejos de los verdaderos problemas sociales,cautivada por temas sin importancia real. Mantener al público ocupado, ocupado, ocupado, sin ningún tiempo para pensar; de vuelta a granja como los otros animales\nNoam Chomsky-k aurreko esaldia idatzi zuen bere Silent Weapons for Quiet Wars liburuan telebista bezalako informazio eta entretenimendu iturri bihurtu diren manipulazioaren eragina azpimarratzeko.\nGaur egun, telebistak entretenimendu era bat izateari utzi dio eta tresna soziopolitiko bat bihurtu da. Herrialde hau gobernatzen duten talde hegemoniko nagusiek telebista erabiltzen dute euren ideologia eta nahi nagusiak herri masak bereganatu eta obeditu ditzan, hau da, masa era apalean mantentzeko, zaratarik ez egiteko.\nFenomeno soziopolitiko honen adibide anitz antzeman ditzakegu iraganean, ala ere gaur egun batez ere ematen da. Izan ere, telebista, internet eta irratia bezalako komunikabideak, oso aproposak dira helburu hauek betetzeko. Alde batetik, ikusleen etxetaraino sartzen diren aparatuak d irelako; eta, bestetik, (eta izenburuari so eginez), oso manipulagarriak direlako. Adibiderik nabariena , TDT, telebista berria dagoenetik, “Intereconomia” delako katea da. Kate honetan, oso ideologia eta ir itzi esplizituak agertzen zaizkigu; bai zenbait talde politikoen aurkako iritziak botatzen, bai ideologia bereko par tidu politikoen ideiak zabaltzen.\nLehen aipatu dudan bezala, telebistaren asmo nagusien artean, herri masa otzan mantentzea da. Adibiderik argiena, oraintxe bertan bizitzen ari garen krisi sozioekonomikoa da, zeinetan, gizartea, krisialdi nahiko larria bizitzen ari den. Eta, masa, errealitate honetatik nolabait aldentzeko, telebista bezalako tresnak erabiltzen dira. Horrela, programazioan ikusi ditzakegun programen artean , “Salvame”, “La Noria” eta antzeko telesailak aurkitzen ditugu. Baina ez ditugu mundu arrosaren programetara bakarrik begiratu behar; izan ere, futbolaren inguruan sortu den gehiegizko fanatismoa ere, hauekin konpara dezakegulako. Kasu honetan, ikusleak bizitzen duen euforiarekin bizitzen ari den arazo edota miseriaz ahazten delako.\nOrain hain famatuak bilakatu diren pertsonaiak (Belen Esteban, Cristiano Ronaldo, …) talde hegemonikoek bideratutako txotxongiloak besterik ez dira, ikusleak eurenganako fanatismoa erakusteko, eta ahal den moduan haiek bezala izateko (oso ikasketa gutxiko jendea, eta nola edo ala dirua lortu nahi dutenak). Pertsonaia eta programa hauen bidez zabaldu nahi diren ideologiak eta mezuak; kapitalismoa eta norberekeria bezalakoak dira.\nGainera, teleberri bakoitzean berri bat emateko modua ezberdina da, manipulazio argi bat dagoela erakutsiz. Bakoitzaren ideologiaren arabera kutsu ezberdina ematen diote gertakari berberari, ikusleek gai bati buruz era batean edo bestean pentsa dezaten. Honen bidez, talde hegemoniko bakoitzaren jarraitzaileek artalde bezala jokatzen dute eta informazio berdina jasotzen dute.\nRoland Alexi Curbali-ren artikulua (2006): http://www.grupotortuga.com/Estrategias-de-manipulacion-de-los\nTelebistaren manipulazioari buruzko lana, autore ezezaguna (2009): http://www.educarueca.org/IMG/pdf/Reflexiones_sobre_los_programas_informativos_de_television.pdf\nCarles Gallegoren artikulua bere blogean (2009): http://www.carlesgallego.com/index.php?option=com_content&view=article&id=65&Itemid=122\nCategories: Humanities, Multiculturality Tags: Manipulazioa, Telebista\nEuskaltel-Euskadi txirrindularitza taldearen bilakaera ¿La revolución árabe habría sucedido sin internet?


David Baltimore - Wikipedia, entziklopedia askea.\nDavid Baltimore (New York, 1938ko martxoaren 7a) estatubatuar biologoa da.\nNew York, 1938ko martxoaren 7a (82 urte)\nNancy Andrews (en)\nSara Cherry (en)\nbirologoa, medikua, unibertsitateko irakaslea eta mikrobiologoa\nAMA Scientific Achievement Award (2002)\nhonorary doctor of Harvard University (2005)\nForeign Member of the Royal Society (1987)\nAmerican Medical Writers Association (en)\nPennsylvaniako Swarthmore Collegen, Massachusettseko Teknologia Institutuan (MIT) eta New Yorkeko Rockefeller Unibertsitatean egin zituen ikasketak. 1968-1972 bitartean mikrobiologiako irakasle-laguntzailea izan zen Massachusettseko Teknologia Institutuan, eta geroago biologiako irakasle egin zen. Minbiziaren zeluletako geneei eragiten dieten zenbait birusi buruzko ikerketak egin ditu, eta alor horretan egindako lanei esker Medikuntzako Nobel saria irabazi zuen 1975. urtean, Howard Temin eta Renato Dulbecco zientzialariekin batera. Zenbait birusek tumoreak sor ditzaketela gauza jakina zen, baina Baltimorek eta bere lankideek aurkitu zuten birus horietan azido erribonukleikozko geneek animalien zeluletako azido desoxirribonukleikoarekin bat egin zezaketela, eta zelula horiek eraldatuz minbizia eragin zezaketela. 1970. urtean, bestalde, Baltimorek eta Teminek entzima bat aurkitu zuten minbizia eragiteko gaitasuna duen RNAren birus-partikuletan; birus-partikula horiek birusak kutsaturiko zeluletan birusaren material genetikoaren DNAren bertsioak sor ditzakete. Horrela ikusi zen, ordu arte zientzialariek uste ez bezala, RNAren gai genetikotik DNA sor zitekeela, eta ez alderantziz soilik. California Institute of Technologyko (Caltech) lehendakaria izan zen 1997tik 2006ra, eta gaur egun, biologiako Robert A. Millikan Professor Caltechen. 1990-1991 urte bitartean, Rockefeller unibertsitateko lehendakaria izan zen, eta 2007an American Association for the Advancement of Sciencekoa.\nWikimedia Commonsen badira fitxategi gehiago, gai hau dutenak: David Baltimore\nEspezieak: David Baltimore\nAzken aldaketa 17 otsaila 2019(e)an, 12:31(e)tan


Badakigu dakiguna dakigula - 27zapata | 27zapata\nHasiera » Faktoria » Badakigu dakiguna dakigula\nGuk asko dakigu. Ikaragarri. Hainbesteraino non geure buruari… Homo sapiens deitzen diogun. Homo sapiens, bai. Izaki jakintsu. Umiltasun pixka bat eskertuko genuke akaso baina, nola inor ez zaigun kanpotik etorriko kontuak eskatzera… Hor konpon Urano, hor konpon Neptuno eta hor konpon Pluton!\nGainera, egia esan, asko dakigu. Ikaragarri. Badakigu esaterako, egitura linguistiko konplexuak eraikitzen. Kapazak gara esateko adibidez: oraintxe bertan bidaliko nuke kantauri itsasoa zuregana belarri atzeko azkureak kentzera. Argi eta garbi motzean esan beharrean, oraintxe bertan egingo nukeela zurekin larrutan dinbi ta danba, ta dinbi ta danda…\nBai, badakigu egitura linguistiko konplexuak erabiltzen… Baina ez dakigu nork hil zuen, ez dakigu nork hil zuen…\nBadakigu logika erabiltzen ere, Baztango behi batek inoiz egingo ez lukeen moduan. Badakigu hipotenusa, logaritmoak eta erro karratuak kalkulatzen. Eta sortu ditugu bankuak, patatak zuritzekoa bezalako tresnak eta hondartza artifizialak. Kontatu gabe smartphone, GPS eta Google Glas betaurrekoak. Eta badakigu… gure burmuina… pentsatzeko erabiltzen: adibidez… adibidez, eh…. adibidez… joeee…\nAsmatu ditugu erlijioak, fundatu elkarte gastronomikoak, eta badakigu, orain bai badakigula, lurra limoi baten formakoa eta gustukoa dela. Baina ez dakigu nork hil zuen, ez dakigu nork hil zuen…\nBadakigu ezertarako balio ez duten gauza inutilak asmatzen ere, izenik ere ez dutenak. Adibidez, etxe batzuetan, komuneko tapak dekoratzeko, komun gainean jartzen diren… ez dakit, ez dakit nola deitu, alfonbratxoak edo ohialak edo… bai horrelako gauza inutilak asmatzen ere badakigu.\nZentimetro batzuk gora-behera\nbadakigu proiektilak zehaztasun miragarriz etsaiarenera jaurtitzen\nbadakizkigu… sortu ditugu tortura mekanismo aurreratuak\nBadakigu eta hauxe da akaso inportanteena…\ntortila patatak egiten.\nBadakigu dakiguna dakigula eta\nez dakiguna ez dakigula.\nBai, badakigu, esaterako\nJoseba Irazoki musikari handia dela\nMursego oso oso oso emakume ederra dela\neta Maurice Ravel Ziburun jaio zela,\nBadakigu Robespierre ahozabal batailas bat izan zela,\nesan dezagun modu korrektoago batean,\nbadakigu Robespierre zintzarri puska bat izan zela\nbadakigu Canovas, Canocas del Castillo pikaro gaizki hezia, gaiztoa izan zela, zeharo gaiztoa, meningitisa edo ebola baino gaixtoagoa.\nBai, eta badakigu gehiago ere.\nZe badakigu, badakigu… wikipedia.\nBaina ez dakigu, ez dakigu nork hil zuen…\nBadakigu aspergarriki lokatzak izaten,\nBadakigu mongoliarrak bezain umilak izaten ere,\nedo euriborra baino faltsuagoak izaten…\nBadakigu, esperantzarik ezin dugula galdu Homo Sapiensongan,\ngure buruagan alegia,\nkentzen ez dituzten bitartean kondoi makinak tabernetako komunetatik.\nBadakigu heriotzarekin musuka aritzea ariketa erotiko arriskutsuegia dela.\nBadakigu bizikletak errumaniarrek lapurtzen dituztela…\nBadakigu tren bat galtzea ezinezkoa dela,\nbaina dena dela posible… Indian.\nBadakigu… badakigu etxerako bidea. Gehienetan.\nBaina ez, oraindik ez dakigu nork hil zuen…\nBadakigu hiltzea egon izana dela eta ya ez egotea.\nBadakigu zu eta ni narratzaile berberak kontatzen gaituela.\nBadakigu Cristobal Colonek deskubritu zuela Amerika baina gu ez gaituela inortxok deskubritzen! Eta ez gaituela inork deskubrituko gainera!\nBai badakigu, badakizkigu, badakizkit eta badakizkizu-kizkizu-kizkizu badakizkigula, badakizkitela badakizkizuelako. Bai, bai, nahi duzuena, bai baina oraindik ez dakigu nork hil zuen…\nEta ni zain nago, andere-jaunok, Aliciaren zain nago, Faktoria palazioko leihorik altuenetik lurralde… miresgarriko Aliciaren zain.\nBera falta denetik\nbizitzak ez baitit uzten arnasa lasai hartzen.\nBizirik daude Aliciaren oroitzapenak.\nEta badakit Alicia gure arteko maitasuna ari dela zelatatzen\njoan baino lehen elkarri erakutsi genion maitasuna zelatatzen\njoan baino lehen elkarri inkodizionalki erakutsi genion maitasuna zelatzen, bai.\nJoan baino lehen, bai\nInoiz ez itzultzeko.